Downloaded from YTS.BZ
Official YIFY movies site: YTS.BZ
- ปุ่มสีแดง - นี่ติดหรือยัง
อัดแล้วล่ะ ไง
- ไงจ๊ะ - ดูสิ
โอเค ทีนี้คุณก็ถอยเข้าถอยออกได้
โอเค แล้วก็นี่ ตรงนี้คือโฟกัส
- และนี่คือ… - และฉันกำลังทำมื้อเช้า
แคเรนกำลังทำมื้อเช้า
และนี่คือยัยตัวน้อยของเรา โมไรอาห์
ตอนนี้โมไรอาห์อายุแปดสัปดาห์แล้ว
โมไรอาห์เกิดมาตอนที่มีพายุฝนฟ้าคะนอง
ทั้งฟ้าแลบ ฟ้าร้อง
รอบตัวเธอเต็มไปด้วยพลังงานพวกนี้
และปอดของเธอก็อย่างกับฟ้าลั่น
(29 ธันวาคม ปี 1996)
(18 พฤษภาคม ปี 1997)
คงเพราะงั้นด้วยเธอถึงโตมาเป็นนักกีฬาที่ดี
เธอบริหารปอดมาซะเยอะเลย
มีช่วงเวลาล้ำค่าให้รักษาไว้เพียบเลย
- ใช่ เยอะมากๆ - ใช่
มันวิเศษมากที่ได้เห็นเธอลืมตาดูโลก
เห็นลมหายใจแรกของเธอ
เธอนั่งแล้ว นั่นเธอลุกขึ้นมานั่งเป็น…
เป็นครั้งแรกเลยล่ะ
เธอเริ่มจะเรียนรู้แล้ว
และเธอก็ฉายแววช่างสงสัยมาตั้งแต่ตอนนั้น
อุ๊ย จ๊ะเอ๋
อย่างนั้นแหละ
(21 ก.ย. ปี 1997)
ไหนขี่ม้าให้ดูหน่อย
มันเหมือนกับฉันรู้จักเธอมาตลอด
มันรู้สึกคุ้นเคยมากๆ
ใช่ แต่ยังอารมณ์ดี
ไง
แล้วหลังจากที่เธอเกิดได้ไม่กี่วัน
ฉันนั่งอยู่ที่โซฟา ฟังเพลงของชอว์น โคลวิน
และเพลงก็ทำให้ฉันคิดว่าสักวันเธอจะจากฉันไป
(28 พ.ย. ปี 1997)
โมไรอาห์เล่นสกีครั้งแรก
(3 ก.พ. 1998)
ทั้งสองคนกำลังมาแล้ว
(11.18 น.) (4 ส.ค. ปี 2001)
โมไรอาห์มาแล้ว
เป็นไงบ้าง
- ดีค่ะ - ดี สนุกไหม
- ค่ะ - โอเค
พอมองย้อนกลับไป มันน่าสนใจดี
ที่ร่างกายและจิตใจของพี่เหมือนจะรู้ว่า
พี่มีเวลาน้อยกว่าคนส่วนใหญ่
เพราะงั้นพี่ก็เลย…
อาจจะมีความรู้สึกกังวล
ความรู้สึกเร่งรีบมันแฝงอยู่ในทุกอย่างที่พี่ทำ
ห้า สี่ สาม สอง หนึ่ง!
เยี่ยมมาก โม
เธอไม่มีท่าทีจะช้าลงเลยสักนิด
ปั่นได้ยอดมาก โมไรอาห์ วิลสันรู้ดีว่าต้องไปไหน
เธอดูชิลสุดๆ เลย
ฉันรู้ว่าเธอฝึกมาหนัก รู้ว่าเธอฝึกมานาน
เธอคุ้นเคยกับสภาวะแวดล้อมแบบนี้ดี
นี่คือโมไรอาห์ วิลสัน
ผู้ชนะในรอบที่หนึ่ง ของรายการไลฟ์ไทม์กรังด์ปรีซ์ ปี 2022
- ไปๆ! - สู้เขาโม
เธอเป็นเพชรที่ยังไม่ผ่านการเจียระไน
เป็นนักกีฬาแบบที่รุ่นหนึ่งจะมีสักคน
เธอรู้ตัวว่าเธอกำลังจะเปล่งประกาย
และในด้านอารมณ์
มันเปี่ยมด้วยความเป็นไปได้ที่ยังไม่จำกัด
ออสติน 911
เพื่อนฉันมาพักกับฉัน พอฉันเดินเข้าบ้าน
เธอนอนอยู่บนพื้นห้องน้ำ แล้วก็มีเลือดเต็มไปหมด
ให้นึกถึงตอนนั้นมันไม่ง่ายเลยค่ะ
คุณชื่ออะไร
ฉันชื่อเคทลิน
เคทลิน ตอนนี้คุณอยู่กับเธอไหม
ค่ะ ตอนนี้อยู่
- เธอมีสติไหม - ไม่มีค่ะ
หน้าเธอมีเลือดเต็มไปหมด แล้วก็ที่หลังศีรษะด้วยค่ะ
เธอยังหายใจไหม
เธอ…
ไม่
โอเค นี่ผมกำลังจะแจ้งขอความช่วยเหลือ
และผมจะบอกว่าคุณต้องทำยังไงบ้าง
โอเค
จับเธอนอนหงายให้ราบกับพื้นนะครับ
วางอุ้งมือข้างหนึ่งไว้บนกระดูกหน้าอกเธอ
แล้วเอามืออีกข้างทับไว้
ค่ะ
ทีนี้ปั๊มหน้าอกให้แรงและเร็ว อย่างน้อยสองครั้งต่อวินาที
กดให้ลึกสักห้าเซนฯครับ
นับออกเสียงนะครับ ผมจะได้นับไปพร้อมกัน
หนึ่ง สอง สาม
สี่ ห้า หก…
ดี
ทำต่อไปครับ ความช่วยเหลือกำลังรีบไปที่นั่น ทำต่อไป
13, 14, 15, 16, 17
ทำต่อไปนะครับ ตำรวจน่าจะไปถึงในอีกไม่ช้า
นั่นดีแล้ว อย่าให้เธออยู่คนเดียว อย่าหยุด
ได้ค่ะ สอง สาม… พวกเขามาแล้ว
โอเค ดีครับ ทำต่อไป อย่าทิ้งเธอไว้ พวกเขากำลังไปหาคุณ
บ้านหลังในนะคะ พวกเขาต้องเข้ามาทางซอยข้างหลัง
26, 27, 28, 29 เข้ามาเลย
ทำต่อไป เคทลิน อย่าหยุด ทำต่อไป คุณทำดีแล้ว ทำต่อไป
ฉันต้องหยุดไหม ฉันไม่รู้ว่าเกิดอะไรขึ้น
- เคทลิน คุณอยู่กับตำรวจไหม - ค่ะ
ค่ะ นั่นตำรวจค่ะ
เธอมาพักด้วยชั่วคราว
เธอไปหาเพื่อนเรา คอลิน
- คอลินเหรอ คอลินนามสกุลอะไร - คอลิน สตริกแลนด์
ฉันไม่เข้าใจเลย
ว่าทำไมพวกเขาไม่เอาเธอลงมา แล้วพาส่งโรงพยาบาล
เขาชื่ออะไร
ชื่อโมไรอาห์ค่ะ
โมไรอาห์เป็นชื่อกลาง ชื่อจริงคือแอนนา
แล้วในที่สุดฉันก็ถามตำรวจ ที่สอบปากคำฉัน ถามว่า…
"ทำไมพวกคุณถึงไม่พาเธอมาที่รถพยาบาลสักที
เธอต้องให้ช่วยนะ"
และเขาก็ตอบมาประมาณว่า
"เพื่อนคุณไม่รอด"
(ความจริงและโศกนาฏกรรม ของโมไรอาห์ วิลสัน)
วันนี้เมื่อสองปีก่อน
วันที่ 12 พฤษภาคม
ปี 2022
(แคเรน วิลสัน) (แม่ของโมไรอาห์)
ฉันอยู่ตรงนี้ เอากระดาษลังมาปู
เพื่อจะฆ่าหญ้า
เพราะฉันอยากขยายสวนของเราให้ใหญ่ขึ้นนิดๆ
เพราะโมไรอาห์กำลังจะย้ายกลับมาบ้าน
แล้วพอฉันมองไปที่ทางรถเข้าบ้าน
ฉันก็เห็นตำรวจ…
ตำรวจรัฐ
แล้วเขาก็ถามว่า…
"รู้จักแอนนาไหม แอนนา วิลสัน"
ฉันตอบว่า "ค่ะ ลูกสาวฉันเอง เธอโอเคไหม"
เขาบอกว่า "ไม่ เธอเสียแล้ว"
(ด้วยความระลึกถึงแอนนา โมไรอาห์ วิลสัน) (18 พ.ค. 1996)
และมัน…
มันไม่มีเหตุผลเลย
มันไม่มีเหตุผล ตอนนี้ก็ยัง…
- ก็ยังเข้าใจไม่ได้ - ไม่มีเหตุผล เราแค่…
บางเรื่องเราก็…
ไม่มีวันเข้าใจ หรือหาคำตอบได้
มันไม่มีคำอธิบายดีๆ เลยสักอย่างเดียว
ผมอยู่ที่บ้าน
แล้วจู่ๆ โทรศัพท์ก็ดังขึ้น
จ่าที่อยู่เวรโทรมา
เขาบอกรายละเอียดผมนิดเดียว แค่ "นี่ มีการฆาตกรรม"
"มีหนึ่งคนถูกยิง ยังไม่มีข้อมูลผู้ต้องสงสัย"
คุณช่วยนั่งตรงนี้นะครับ ที่เก้าอี้สีขาวตัวนี้
เดี๋ยวสายสืบจะเข้ามาคุยกับคุณ
นี่เป็นคดีฆาตกรรมแรกที่ผมได้คุมการสืบสวน
แน่นอนว่าผมประหม่า
คือผมไม่รู้เลยว่าจะต้องเจออะไร
ตอนที่เธอมาถึง
เธอได้เล่าไหมว่าได้คุยกับใครอื่นอีกบ้าง
หรือเธอได้พูดถึงแผนอะไรบ้างไหม
แบบว่า "นี่ ฉันคุยกับคนนั้นคนนี้มา"
- มีแค่คอลินค่ะ - โอเค
ค่ะ เธอไม่รู้จักใครที่นี่ เธอไม่…
- โอเค - เธออยู่ที่นี่แค่สั้นๆ ค่ะ
- โอเค - นี่เธอเพิ่งมาออสตินเป็นครั้งที่สอง
เพื่อนร่วมงานผมอธิบายที่เกิดเหตุให้ผมฟังแล้ว
เขาบอกว่าไม่มีร่องรอยการบุกรุกเข้ามาในบ้าน
ไม่มีอะไรเสียหาย
ดูเหมือนว่าข้าวของจะไม่ได้กระจัดกระจาย
มันบ่งบอกว่าไม่ได้มีการต่อสู้เกิดขึ้น
พวกเขาจะมาเก็บตัวอย่างจากมือคุณ เพื่อหาคราบเขม่าดินปืน
โอเค
ฉันรู้ว่าฉันถูกสอบปากคำ
ในฐานะคนที่อาจเป็นผู้ต้องสงสัย
ส่วนการเก็บที่กระพุ้งแก้ม
เราทำไปเพื่อเก็บตัวอย่างดีเอ็นเอนิดหน่อยครับ
เราจะปัดแค่ในปากครับ
เราเก็บ… ตัวอย่างดีเอ็นเอ พวกเขาเก็บตัวอย่างที่มือฉัน
ถ่ายรูปฉัน
แล้วสุดท้ายถึงให้ฉันไปล้างมือ
ตอนที่ฉันล้างมือที่ห้องน้ำสถานีตำรวจ
ฉันเห็นเลือด…
เลือดของเธอไหลลงอ่าง
และฉันก็จำได้…
ฉันจำได้ชัดเจนเลยว่า…
อยาก… อยากได้มันคืน
พวกเขาพาเธอออกมาจากบ้านหรือยัง
หน่วยตรวจที่เกิดเหตุของเรายังอยู่ที่นั่นครับ
กำลังจัดการทุกอย่างอยู่
งั้นเธอก็ยังนอนอยู่ที่นั่นเหรอ
ตอนนี้ก็ใช่ครับ
คือเราอยากจะแน่ใจว่าเราทำทุกอย่างถูกต้อง
ฉันเข้าใจค่ะ แต่เธออยู่ตัวคนเดียว
ผมรู้
โอเค
แต่พวกเขาจะไม่ทิ้งเธอไว้ใช่ไหม
ไม่ครับ ไม่
จะไม่มีตอนที่เธอต้องอยู่คนเดียวใช่ไหม
ไม่ครับ ไม่มีเลย
ก่อนที่จะไปว่ากันต่อในเรื่องอื่นๆ
ฉันอยากรู้ว่าคุณรู้จักครอบครัววิลสันได้ไง
ใครรู้จักใครก่อน
เพราะคุณรู้จักพวกเขาก่อนรู้จักโม
ค่ะ ใช่
ฉันเป็น…
เอ่อ ขอฉันเริ่มใหม่อีกที
ขอคิดแป๊บหนึ่งนะ
ค่ะ
หลังหมดช่วงโควิด ฉันย้ายไปพักที่เวอร์มอนต์ในช่วงฤดูร้อน
ฉันเป็นเจ้าของกิจการร่วม
กิจการที่พักบีแอนด์บีเล็กๆ ในอีสต์เบิร์ก
ฉันไม่มีเพื่อนในเวอร์มอนต์เลยสักคน
ฉันเลยสมัครคอร์สจักรยานทางกรวดสำหรับผู้หญิง
คอร์สจักรยานเสือภูเขาอะไรพวกนี้
และฉันก็เจอชุมชนที่วิเศษมากๆ
เขาขอให้ฉันช่วยดูแลโซเชียลมีเดีย ของรายการแข่งที่ชื่อรูตเต็ดเวอร์มอนต์
เราเคยดูโมไรอาห์แข่งแค่หนเดียว คือที่รายการรูตเต็ด
เราเชียร์เธออยู่ที่ริมถนน แล้วก็เจอสาวน้อยคนนี้
ฉันพูดว่า "พวกคุณมาเชียร์ใครเหรอ"
พวกเขาตอบ "โมไรอาห์ลูกสาวเรา" และฉันก็แบบ… นี่มันบ้าไปแล้ว
"บ้าไปแล้ว นั่นคนโปรดฉันเลยนะ
แต่ฉันพูดไม่ได้เพราะฉันต้องวางตัวเป็นกลางไว้"
โมไรอาห์ วิลสันเข้าเส้นชัย
อันดับสามครับ
(อันดับ 3) (4 ชั่วโมง 21 นาที 82 ไมล์)
แคชบอกว่าเธอเป็นหุ้นส่วน ของโรงแรมที่อีสต์เบิร์กนี่เอง
มันเหมือนกับ… มันเป็นช่วงเวลาแบบว่า
"ว้าว นี่คือเรื่องที่ถูกลิขิตไว้" ฉันต้องอยู่ที่นี่ ที่เวอร์มอนต์
ต้องได้เจอกับครอบครัวนี้ ต้องได้เห็นนี่
โมไรอาห์รู้จักแคชผ่านเรา แล้วในที่สุดก็ได้เจอกันตอนใบไม้ร่วง
(บิ๊กชูการ์ 2021) (เบนตันวิลล์ อาร์คันซอ)
เธอลงแข่งรายการชื่อบิ๊กชูการ์
ระยะทาง 110 ไมล์
ส่วนฉันปั่นระยะทาง 50 ไมล์
แล้วพอฉันเข้าเส้นชัย
สาบานได้เลย สิบนาทีต่อมา
พวกเขาประกาศ "ที่หนึ่ง โมไรอาห์ วิลสัน"
เธอปั่นได้เป็นสองเท่า ของระยะทางที่ฉันปั่นในเวลาเท่ากัน
(ที่ 1) (5 ชั่วโมง 30 นาที 104 ไมล์)
แค่แป๊บเดียวพวกเธอก็เป็นเหมือนพี่น้องกันเลย
พวกเธอผูกพันกันทันที สนิทกันทันทีทันใดเลยครับ
การมีเพื่อนในชุมชนใหม่เนี่ย เป็นอะไรที่พิเศษมากจริงๆ
นี่ค่ะ โม วิลสัน เธอน็อครอบฉันหลายรอบแล้ว
เธอไปวนรอบที่ 14 และกลับมาแล้ว
การได้เห็นเธอรุ่งสร้างแรงบันดาลใจให้ฉันสุดๆ
เรื่องแข่งเธอทำได้ดี
เธอมีความเป็นนักกีฬา มีแรงผลักดัน
ตั้งแต่ยังเด็ก
โมไรอาห์ก็มีความฝักใฝ่ในเรื่องกีฬาอยู่ในตัว
เธอเป็นคนมุ่งมั่นมาก
ถ้าทำได้ไม่ดีเธอจะเสียใจมาก เธอเลยขยันซ้อมแบบสุดๆ
(15.02 น.) (26 มี.ค. ปี 2005)
เราจะซ้อมสกีลงเขาอยู่นานสองนานเลยค่ะ
เย่!
- เป็นไงบ้างลูกรัก - ดีค่ะ
ฉันจำได้ ตอนที่เธอไปแข่งสกีรายการแรก
เธอมองคนที่อยู่บนโพเดียมตาเป็นมัน
สายตาเธอมันบอกแบบว่า "ฉันอยากอยู่บนนั้น"
เธอเขียนเรื่องนั้นไว้ในบันทึกเยอะเลยล่ะ
"โอลิมปิกทำให้มีไฟสุดๆ
ฉันอยากไปแข่งโอลิมปิกที่สุดเลย
สักวันฉันจะไปให้ได้"
โมไรอาห์เล่นท่าฟรีสไตล์
ฉันรู้สึกแข็งแกร่งสุดๆ
ฉันจะเป็นคนที่แข็งแกร่งและซ้อมหนักที่สุด
ที่สถาบันเบิร์กเมาน์เท่นในฤดูใบไม้ร่วงนี้
เรื่องนี้ฉันค่อนข้างมั่นใจ
สถานบันเบิร์กเมาน์เท่นก่อตั้งในปี 1970
พวกเขาเป็นที่แรกในประเทศที่มีหลักสูตร
ซึ่งมุ่งเน้นไปที่การซ้อมสกีครึ่งวัน
และเรียนหนังสืออีกครึ่งวัน
หนึ่งในเงื่อนไขหลักของการเข้าเรียนที่นี่
คือคุณต้องอยากเป็นนักกีฬาระดับโอลิมปิก
พี่ฝันแบบนั้นมาตั้งแต่ต้น
แรงบันดาลใจส่วนใหญ่มาจากพ่อของเรา
เขาเคยผ่านมาก่อน และพลาดโอกาสไปโอลิมปิกแค่อันดับเดียว
โมไรอาห์ ลงเขารอบแรก
เป้าหมายฉันคือทำทุกอย่าง เพื่อเป็นนักสกีที่เก่งที่สุด
ฉันจะซ้อมให้หนักกว่าทุกๆ คน
เพื่อเป็นที่หนึ่ง
ไม่นะ
อาการบาดเจ็บเป็นส่วนสำคัญ ที่ทำให้พี่ไปไม่ถึงฝั่งฝัน
ตอนม.ปลาย เอ็นไขว้หน้าของพี่ขาด
หลังจากนั้นพี่ก็ทำมันขาดอีก
เธอยังรักสกีอยู่ ฉันว่าเธอคงทำใจลำบากที่จะเลิก
แต่เธอรู้ว่ามันจบแล้ว อาชีพนักสกีของเธอจบแล้ว
ตั้งแต่เด็กแล้วที่ฉันใช้เวลาส่วนใหญ่ ปั่นจักรยานกับครอบครัว
แล้วฉันก็เจอว่ามันมีการปั่นจักรยานทางกรวดอยู่
แล้วฉันก็ซื้อจักรยานทางกรวดมา
เธอมุ่งมั่นที่จะเป็นนักปั่นอาชีพ
และฉันก็เชียร์ให้เธอลอง บอกว่าเธอทำได้
สู้เขา โม!
ฮึบไว้โม! ลูกทำได้โม ลูกทำได้!
สู้เขาโม!
หัวใจของการแข่งจักรยานคือผู้ชนะจะมีคนเดียว
และถ้าที่จุดออกตัวมีคน 3,000 คน
โอกาสชนะก็มีแค่หนึ่งใน 3,000
เก่งมากโม!
โอกาสที่จะชนะการแข่งจักรยานมันต่ำมาก
ฉะนั้นการที่โมได้ขึ้นโพเดียมตลอด
มันไม่ธรรมดานะครับ
แชมป์ประเภทหญิงของเราครับ โมไรอาห์ วิลสัน
ปรบมือให้โมหน่อย
ผมคุยกับเพื่อน
เขาบอกว่า "พวก เคยได้ยินเรื่องโมไรอาห์ วิลสันไหม
ชื่อนี้นายต้องรู้จัก
จากนี้ต่อไปอีกนาน เขาจะเป็นเจ้าสนามในวงการจักรยานอาชีพ"
ในช่วงเวลาสองปี เธอชนะการแข่งหกเจ็ดรายการ
ไม่ใช่แค่หลักนาที หรือ… เธอเข้าเส้นชัยก่อนเป็นชั่วโมงๆ
แชมป์อยู่ที่นี่แล้วครับ!
นี่คือโมไรอาห์ วิลสัน!
เยี่ยมมากโม
โมไรอาห์ วิลสันไร้เทียมทาน
ผลลัพธ์น่าประทับใจจริงๆ ค่ะ
ต้นปี 2022 เราคุยกัน
เธอบอกว่า "ฉันจะไปออสติน" ฉันเลยถามว่า "เมื่อไหร่"
เธอตอบ "อีกสองวัน" ฉันแบบ "หา"
แล้วสุดท้ายเธอก็มาพักกับฉันที่บ้านอยู่สองสัปดาห์
ช่วงที่เธอมาที่เมือง
พวกเรานั่งทำงานด้วยกัน นั่งกินข้าวด้วยกัน
แล้วมิตรภาพของเราก็ค่อยๆ ก่อตัวขึ้นมา
อย่างงดงามจริงๆ
(อาคารโรนัลด์ เอิร์ล) (416 ถ. 11 ต.ต.)
(12 พฤษภาคม ปี 2022) (หนึ่งวันหลังเหตุฆาตกรรม)
ตอนที่คดีนี้เข้ามา ผมไม่รู้อะไรเลย
รู้แค่ว่ามีหญิงสาวคนหนึ่งถูกฆาตกรรม
และเธอมีความเกี่ยวข้องบางอย่าง กับวงการนักปั่น
ตอนนั้นผมไม่รู้เลยจริงๆ ว่าโมไรอาห์เป็นใคร
กีเยร์โมเครียดมาก
เครียดอย่างแรง
และเพราะเราเคยว่าความคดีประเภทนี้
ถ้าคุณเป็นคนที่รู้สึกกดดันง่าย ความกดดันมันจะสูงมาก
และผมว่าเขาเป็น
- คุณล่ะ - ไม่
นี่เป็นคดีใหญ่ที่ทุกฝ่ายร่วมมือกันสืบ
และมันน่าตกใจเพราะไม่มีใครรู้เลยว่า
ทำไมถึงมีคนอยากฆ่าคนคนนี้
มีจักรยานไหม คุณเจอจักรยานไหม
เขาบอกว่าเธอจอดไว้ข้างประตู
ไม่มี
ดูเผินๆ มันมีโอกาสที่จะเป็นการบุกรุกบ้าน
เป็นเหตุการณ์ปล้น
แต่ยิ่งเราขุดคุ้ยลึกลงไปมากเท่าไร
มันก็ยิ่งส่อเค้าไปในทางอื่นมากขึ้นทุกทีๆ
ผมอยากรู้เพิ่ม แล้วก็เริ่มคัดว่า
เรื่องไหนที่จำเป็นต้องติดตามบ้างโดยทันที
บ้านของคนส่วนใหญ่จะมีกล้องติดไว้
นึกออกไหม ใครๆ ก็มีโทรศัพท์
จำนวนหลักฐานดิจิทัลน่ะมันมากมายมหาศาลเลย
คนที่เธอรู้จักมีอีกคน คอลิน สตริกแลนด์
เธอ… ควรจะต้องไปหาเขาคืนนี้
แล้วเขา… เขายังอยู่ที่ออสตินไหมครับ
- ค่ะ บ้านเขาอยู่ออสติน - โอเค
คอลิน สตริกแลนด์เป็นคนสุดท้าย ที่เจอโมไรอาห์ตอนมีชีวิต
ผมเลยอยากคุยกับคอลิน เพื่อหาว่ามันเกิดอะไรขึ้น
ผมกับสายสืบอีกคน เราเข้าไปแนะนำตัวเอง
ไงครับ ผมมาหาคุณสตริกแลนด์
- ผมเองครับ - ไง
- ทีนี้ คอลิน นี่ชื่อต้นคุณใช่ไหม - ครับ
นี่ คุณรู้จักแอนนาไหม
โมน่ะ
- แอนนา โมเหรอ - ใช่
- ใครๆ ก็เรียกเขาว่าโม - ไม่
โมนิค… โมนิก…
นามสกุลวิลสัน
- เป็นนักปั่นจักรยานทางกรวด - อ้อครับ
- ครับ รู้จัก - โอเค งั้น…
ผมลำบากใจจริงๆ ที่จะต้องแจ้งเรื่องนี้
เมื่อคืนนี้เขาเสียชีวิตแล้วครับ
มันเป็นงั้นได้ไง
เขา… ตอนนี้เรายังสืบสวนอยู่
แต่เราตั้งสมมติฐานว่าเป็นการฆาตกรรม
ว้าว โอเค
- คุณโอเคไหม - ครับ โอเค
สิ่งแรกที่ผมคิดคือ
"ว้าว คุณเพิ่งไปเดตกับเขาเมื่อคืนก่อน
คุณฆ่าผู้เคราะห์ร้ายของผม คุณฆ่าโมไรอาห์ วิลสัน"
ผมเพิ่งรู้จักกับโมเมื่อปี 2017
ผมไปเบิร์ก เวอร์มอนต์กับเพื่อนสนิทของผม
ไปปั่นเสือภูเขา
จอร์จบอกว่า "โมจะมาด้วย"
ผมบอก "เยี่ยม แต่เธอจะตามทันไหม"
และจอร์จก็บอกว่า "นั่นไม่ใช่ปัญหาแน่"
มันไม่บ่อยที่จะเจอใครอีกคนที่ตามผมทัน
ผมชอบมากเลยที่เธอเป็นนักกีฬาที่แข็งแกร่ง
แต่ไม่ได้อีโก้จ๋า
เธอแค่ "ฉันอยู่ที่นี่ ฉันแกร่ง
และฉันไม่กลัวที่จะโชว์ความแกร่ง"
ผมเป็นแฟนจริงๆ คนแรกของเธอ
ผมชอบที่เธอเป็นคนเงียบๆ และเก็บตัว
เพราะผมไม่ใช่
เธอเป็นพวกอินโทรเวิร์ตแบบเต็มตัว
เธอคิดอยู่ตลอด แต่ไม่ได้แสดงออก หรือบอกสิ่งที่คิดออกมาตลอด
เราโตที่เวอร์มอนต์ทั้งคู่ ไปต่อที่ดาร์ตมัธทั้งคู่
เลยมีหลายอย่างทับซ้อนและคล้ายๆ กัน
กุนนาร์เริ่มคบกับโมไรอาห์ตอนเธออยู่ปีสอง
ตอนนั้นเขาเรียนจบแล้ว
ผมอยู่ในช่วงเปลี่ยนผ่าน ผมเรียนจบมาได้สองสามปี
ผมพยายามหางานในแคลิฟอร์เนีย
ถึงสุดท้ายเราจะคบกันแบบทางไกลอยู่เกือบสองปี
แต่ ณ ตอนนั้นผมก็มั่นใจมากกับเรื่องต่างๆ
ในเดือนตุลาคมปี 2020
เราย้ายไปอยู่มิลล์วัลลีย์ ใกล้ๆ กับซานฟรานซิสโก
ตอนนั้นเราตื่นเต้นกันใหญ่เพราะคิดว่า
"รอที่จะได้อยู่เมืองเดียวกันไม่ไหวแล้ว"
เรากำลังไปด้วยกันบนทางเส้นนี้ และผมรู้สึกว่ามันใช่
เธอเอาความสนใจไปลงกับจักรยานซะเยอะ
ลงกับการฟิตซ้อม
จนความสัมพันธ์ของเรา มันเสียความหวานและความตื่นเต้นไป
และมันก็ทำให้เราทั้งคู่ทุกข์ใจ
ผมจำได้ที่เธอบอกว่า "ฉันรักการปั่นมากกว่า
ฉันได้รับทั้งอารมณ์ และผลตอบรับ
และความสุขในชีวิตจากการปั่นจักรยาน"
และ… ครับ พูดแค่นี้ผมก็เข้าใจแล้ว
ฉันรู้จักโมไรอาห์ที่ดาร์ตมัธ
สมัยเรียนเราสนิทสนมกันมาก
ฉันย้ายไปซานฟรานซิสโก หลังจากที่ฉันเลิกกับแฟน
และฉันก็กำลังมองหา… การเปลี่ยนบรรยากาศ
- ดื่ม - ดื่ม
สุขสันต์วันวาเลนไทน์นะ
แล้วเราก็ย้ายมาอยู่ด้วยกัน ในเดือนมกราคมปี 2022
เธอเข้าใจว่าฉันกำลังเจอกับอะไร
ฉันเองก็เข้าใจว่าเธอกำลังเจออะไร
เราจำเป็นต้องหัดทำบางเรื่องด้วยตัวเอง
และคิดให้ออกว่าเรากำลังหาอะไรอยู่กันแน่
เรื่องหนึ่งที่เธอบอกฉันก็คือ
"ฉันต้องลองเดตกับคนอื่นบ้าง ฉันไม่เคยเดตกับคนอื่น"
และเธอก็ชอบเข้าหาพวกคนที่ประสบความสำเร็จ
ชอบเรียนรู้จากพวกเขา
ช่วยเข้าไปนั่งในนี้นะครับ
เมื่อวานนี้ เล่าให้ผมฟังที เมื่อวานนี้ของคุณเป็นยังไง
โมบอกว่าคืนนั้นแคชต้องไปงานอีเวนต์กับเพื่อน
ผมเลยเสนอว่าไปว่ายน้ำกันไหม
คือเธอมาที่เมือง และ…
เธอเป็นพวกรักสันโดษ ผมเลยอยาก…
ครับ
ผมอยากถามไถ่ข่าวคราวและทำอะไรสนุกๆ
ครับ
ผมรู้จักกับคอลินผ่านทางชุมชนจักรยานในออสติน
ผมเป็นนักข่าว
ทำข่าวเกี่ยวกับสันทนาการกลางแจ้ง กีฬา อะไรพวกนี้ครับ
ผมเคยสัมภาษณ์เขามาหลายครั้งแล้ว
เราอยู่ที่ออสติน เทกซัสครับ ด้านนอกโรงรถ
ของแชมป์เดอร์ตี้คันซาปี 2019 คอลิน สตริกแลนด์
- ไงคอลิน - ไงเอียน
- เป็นไงบ้าง - สบายดีไหม
- สบายดีนะ - ขอต้อนรับสู่โรงรถของผม
ครับ นี่มัน…
- ในนี้มีของเพียบเลยนะ - ผมมีของเยอะจริงครับ
เริ่มตรงไหนกันดีล่ะ
คอลิน สตริกแลนด์ เขาทุ่มเทสุดๆ
กับการแข่งทางกรวด และการเป็นนักปั่นทางกรวดมือหนึ่งของโลก
เขาคือคนแรกๆ ของวงการเลย
ที่มองออกว่าการสร้างแบรนด์ตัวเอง
และสร้างตัวตนในโซเชียล จะสามารถเรียกสปอนเซอร์เข้ามา
และหาเงินเลี้ยงชีวิตได้
เดี๋ยวผมจะบอกว่า ผมทำอะไรกับจักรยานคันนี้ไปบ้าง
นี่คือคันล่าสุดที่ผมแต่ง
เปลี่ยนเกียร์ขึ้นลง
ฉันจำได้ โมไรอาห์บอกว่า
"ฉันไปฝึกปั่นกับคอลิน สตริกแลนด์มา"
เธอพูดในลักษณะที่ว่า ฉันน่าจะรู้อยู่แล้วว่าคอลินเป็นใคร
คุณเป็นแชมป์ของรัฐเทกซัส
ครับ ใช่ครับ ใช่
ฉันรู้ว่าเขาเคยมีประวัติปั่นหัวผู้หญิงที่เขาคบ
และฉันรู้เรื่องราวเก่าๆ ของเขา
ผมเจอโมไรอาห์ที่งานรีเบกกาส์ไพรเวตไอดาโฮ
เธอคว้าแชมป์มาได้แบบง่ายๆ
ในงานนั้นเราได้คุยกันแค่สั้นๆ
แล้วพองานจบ ผมก็ชวนเธอไปดื่มเบียร์
ผมมีแฟนแล้ว
เราไม่ได้คุยกันในเชิงชู้สาวเลย
มีแต่พูดเรื่องอนาคตทางอาชีพของเธอ
ผมบอกเธอว่าเธอจะได้เป็นแชมป์หลายรายการ
แน่นอนล่ะว่าผมถูกใจเธอ แต่ผมก็อยากจะช่วยเธอด้วย
และ ณ จุดนั้น ถ้าเราเดตกัน มันก็คงไม่เหมาะสมสุดๆ
เวลาไปแข่งจักรยาน เขาไม่ได้ทำตัวเหมือนคนมีแฟน
เขาจะไม่พูดถึงเธอ ไม่พาเธอไปด้วย
มันมีมุกทำนองนี้อยู่
เคทลินเป็นใคร
อ้อ เธอคือผู้หญิง
ที่ยืนอยู่ข้างๆ คอลิน และเขาจะไม่แนะนำให้เรารู้จัก
ผมจำได้ว่าได้ยินเรื่องคอลิน
เพราะโมไรอาห์กลับมาจากการแข่งและบอกว่า
"ฉันเจอคอลิน สตริกแลนด์ และเขาจะช่วยเรื่องคนที่อาจมาเป็นสปอนเซอร์"
ในอดีตนักปั่นชายจะได้ความสนใจ และเงินสนับสนุนมากกว่า
และจะช่วยนักปั่นหญิง ไม่ว่าจะมีแรงจูงใจอะไร
โมอยากไปแข่งทางกรวดที่เทกซัส ซึ่งจะมีขึ้นช่วงปลายปี 2021
และฉันก็สมัครไปด้วย แต่งานถูกยกเลิก
เธอถามว่า "ยังอยากไปไหม" และฉันบอกว่า "ไม่"
เธอบอกว่าตื่นเต้นที่จะไปเจอคอลินที่เทกซัส
และมันอาจจะมีอะไรมากกว่าแค่คำว่าเพื่อน
ถึงจุดนี้โมไรอาห์กับผม ยังไม่มีความสัมพันธ์เชิงชู้สาว
ผมขับรถกลับเบนตันวิลล์กับเคทลิน แฟนผม
และเราก็บอกเลิกกันในรถนั่นแหละ
ผมบอกว่า "ผมไม่รู้สึกแล้ว ผมไปต่อไม่ไหวแล้ว"
เราไม่มีทะเลาะกันเลย
และเราก็เป็นหุ้นส่วนกันในหลายๆ เรื่อง
ไม่กี่วันต่อมา ผมได้ข้อความจากโมไรอาห์บอกว่า
"ไง ฉันมาเยี่ยมเพื่อนที่ออสตินหนึ่งสัปดาห์
กะจะมาทำงานทางไกลน่ะ"
เคทลินกับผมแยกห้องกันอยู่แล้ว
เราเลิกรากันแบบเด็ดขาด
ไม่ได้อยู่ด้วยกันแล้ว
โดยส่วนตัวแล้ว ผมอยากตัดสัมพันธ์ให้หมดไปเลย
ผมรู้สึกแบบนั้น ไม่กลับไปอีกแล้ว
เธออาจจะโกรธผม
แล้วผมก็เริ่มไปเดตกับโมไรอาห์ ช่วงหนึ่งสัปดาห์ที่เธออยู่ออสติน
คอลินอยู่ในช่วง "ห่างกัน" กับเคทลิน
แต่พวกเขาก็ยังอยู่บ้านหลังเดียวกัน แค่แยกห้องกันอยู่
และโมไรอาห์กับคอลินก็เริ่มใช้เวลาด้วยกัน
และมีความสัมพันธ์ใกล้ชิดกันในช่วงนั้น
ฉันเตือนเธอแล้วเรื่องคอลิน แต่ไม่ใช่ในเชิง…
คือไม่มีใครหรอกที่จะคิดว่าเขาจะทำร้ายเธอ
คุณรู้ไหมว่าโมหรือแคช มีอาวุธปืนหรืออะไรแบบนั้นไหม
ผมคิดว่ายากนะ แต่…
โอเค แล้วคุณมีปืนไหม พวกเขาเคยมาคุยกับคุณ…
ผมมี… ที่จริงผมซื้อ…
ผมซื้อปืนมาเมื่อใบไม้ร่วงปีที่แล้ว
และไม่เคยเอาออกมายิงเลย
เป็นปืนชนิดไหนครับ
ปืน 9 มม.
เขาบอกว่าตัวเองมีปืนพกขนาด 9 มม.
ปลอกกระสุนที่เจอในที่เกิดเหตุ ก็เป็นกระสุนขนาด 9 มม.
ผมเก็บไว้ในกล่องและไม่เคยเอามายิง
ไม่มีเวลาน่ะ
โอเค
เธอส่งรูปเธอขี่จักรยานมา
- นั่นโมเหรอ - ครับ นั่นโม
และนี่อาจจะดูซับซ้อนกว่าเดิม
แต่ที่ผมเซฟไว้ในชื่ออื่นก็เพราะว่า…
ทำไมคุณถึงจำเป็นต้องเปลี่ยนชื่อของโม
ผมไม่… เพราะว่าเมื่อก่อน เคทลินจะเช็กโทรศัพท์ผม
และผมก็ไม่อยากให้…
ผมแค่ไม่อยากให้มันขึ้นมา…
- แบบนั้นก็จะต้องทะเลาะกัน - ถูกต้อง
เคทลินมีรหัสทุกอย่างของผม เธอจัดการบัญชีธนาคารให้ผม
เธอเคยเปิดมือถือผมและอ่านทุกอย่าง
เธอบล็อกผู้ติดต่อในมือถือผมหลายคนเลย
ผมรู้ว่าถ้าอยากหา เธอย่อมหาข้อมูลได้
(ผมสนุกมากเลยที่ได้พาคุณไปรู้จัก)
(สถานที่เด่นๆ ของออสตินและทั่วทั้งรัฐเทกซัส)
(คุณมีพรสวรรค์หายากและฉลาดเป็นกรด)
(แถมมีจิตใจที่ร่าเริงและงดงาม)
เมื่ออยู่กับคอลิน
ฉันพบว่าตัวเองเริ่มหลงไปกับคำหวานของเขา
มันทำให้รู้สึกปลอดภัย
เหมือนฉันสำคัญและมีคุณค่า
ฉันว่าฉันชอบเขามากกว่าที่ใจฉันอยากจะยอมรับ
เพราะฉันกลัวว่าเขาอาจไม่ได้รู้สึกแบบเดียวกัน
เธอมีคำถามในใจ เรื่องความสัมพันธ์ของเธอกับคอลิน
เพราะจู่ๆ เขาก็หายหน้าไป แถมยังถอยห่างไป
ทั้งในฐานะเพื่อนและในแง่ของความสัมพันธ์
แถมเขายังไม่ค่อยสื่อสารด้วย
ฉันอยากรู้ความในใจเขา ก่อนที่จะบอกความในใจฉัน
และมันก็ดูออกยากมาก ว่าจริงๆ แล้วเขาคิดอะไรยังไงกันแน่
ฉันกลัวที่จะบอกความรู้สึกออกไปแล้วถูกปฏิเสธ
มีหลายครั้งที่เราโทรหากันไม่ติด
และถ้ามีเรื่องอะไรที่เธออยากได้ความเห็นสั้นๆ
ฉันจะให้เธออัดเสียงส่งมา แล้วฉันจะโทรกลับไป
ไง
ฉันไปอาร์คันซอมาเมื่อวาน
ไปเที่ยวคนเดียวเรื่อยเปื่อยน่ะ
คอลินไม่ติดต่อหาฉันเลย
เขาหายแบบหายไปเลย
เธอเจอเขาที่ออสตินบ้างไหม
พวกเราทั้งคู่ไม่ได้ติดต่อหากันเลย
จนฉันทักแชตเขาไปวันนี้
แต่ข้อความของฉันกลับส่งไม่ไป
เขาอาจคิดว่าฉันไม่สนใจหรืออะไรงั้นมั้ง
ไม่แน่ใจแฮะ
โอเค เมื่อคืนนี้
ฉันไปที่มีทีเออร์ตอนชั่วโมงลดราคา และฉันเจอใครรู้ไหม
คอลิน เคทลิน กับคนอื่นอีกสองสามคน
ในที่สุดคอลินก็เดินมา และเราก็กอดกัน
ไม่ได้พูดอะไรเท่าไหร่ ก็แค่ "อ้อ ดีใจที่เจอคุณนะ"
คือ… ไม่รู้สิ มันพิลึกสุดๆ เลย
และใช่ หลังจากนั้น ฉันก็ไม่ได้เจอหรือได้คุยกับเขาอีก
ฉันอยากได้บทสรุปที่มันชัดเจน
แต่ไม่รู้จะต้องทำยังไง
ฉันคงจะได้เจอเขาคืนนี้เพราะมันมีปาร์ตี้
แต่ถ้าเคทลินมาด้วย เขาก็คงไม่คุยกับฉัน
อึดอัดชะมัดเลย
(ศูนย์บัญชาการตำรวจ)
ร่างของโมกำลังถูกส่งไปที่สถาบันนิติเวช
พวกเขาจะชันสูตรร่างของเธออย่างเต็มรูปแบบ
ยังไงก็ตาม คุณแน่ใจนะว่าไม่มีตอนไหนเลย
ที่พวกคุณมีเซ็กซ์กัน
ไม่มีครับ เราไม่ได้มีเพศสัมพันธ์กัน
- โอเค - ไม่…
เราไม่ได้จูบกันด้วยซ้ำ
โอเค
ผมแค่ถามให้ชัวร์ เพราะพอชันสูตรแล้ว
พวกเขาจะตรวจสอบทุกอย่าง
- ผมรู้ - นั่นแหละ เพราะงั้น…
เรื่องนั้นผมเข้าใจ
ไม่ครับ ไม่ได้ทำ
โอเค
คอลินคิดไม่ตกว่า
เขาจะมีความสัมพันธ์แบบผูกมัดดีไหม
แต่เขาก็เห็นว่าเคทลินนั้น ทั้งเห็นอกเห็นใจและใส่ใจ
ผมว่าจุดสำคัญที่สุดสำหรับเขา คือเธอช่วยเขาได้เยอะมากๆ
คอลินตั้งใจจะสร้างธุรกิจรถบ้านสปาร์ตัน
เคทลินมีความรู้ทางด้านการเงินเป็นอย่างดี
และเห็นได้ชัดว่าเธอฉลาดในเรื่องเงิน
เธอคอยบริหารเรื่องต่างๆ ให้กับธุรกิจ
คอลินจึงสามารถโฟกัสกับองค์ประกอบอื่นๆ
ในอาชีพนักปั่นของเขา รวมไปถึงเรื่องอื่นๆ
ในใจผมคิดว่าผมกับโมไรอาห์ ได้รีเซ็ตความสัมพันธ์กัน
ผมเริ่มจะอิ่มตัวกับวงการนี้และชักจะหมดไฟ
ส่วนเธอจำเป็นต้องสร้างโมเมนตัม
เธอกระตือรือร้นกับมัน ซึ่งมันก็ดี
แต่ผมมองว่าผมไม่ใช่คนที่เหมาะสมกับเธอเท่าไร
เธอมีแววจะได้ขึ้นมาเป็นเบอร์หนึ่งของอเมริกา
ส่วนผมน่ะมีแต่จะเป็นอุปสรรคต่อเรื่องนั้น
เคทลินไม่อยากแยกจากผม เธออยากเป็นส่วนหนึ่งในชีวิตผม
สองสามสัปดาห์มานี้มีหลายอย่างเกิดขึ้น
ตลอดสัปดาห์ที่ผ่านมา ฉันรู้สึกแย่มากเรื่องคอลิน
แล้วฉันก็ได้คุยกับเขาเมื่อวันศุกร์
ฉันรู้สึกเหมือนได้ยกภูเขาออกจากอกเลย
เห็นได้ชัดว่าเราคิดไม่ตรงกัน
ซึ่งนั่นก็โอเค
มันทำให้ทุกอย่างเคลียร์ และช่วยให้ฉันเข้าใจว่าเขาคิดยังไง
สองสามวันมานี้ฉันคิดเรื่องผู้ชายคนอื่นๆ
และมันทำให้ฉันรู้สึกตื่นเต้น
มาแล้วครับ เธอมานั่นแล้ว!
- เย่ โม! - เย่ โม!
- โม วิลสัน! - เย่!
แชมป์หญิงคนนี้พิสูจน์ให้เห็นชัดเจนแล้ว
โม วิลสันพิชิตเบลเจียนวอฟเฟิลไรด์แบบขาดลอย
ยินดีด้วยนะ
- เธอทำผลงานเหนือชั้นอีกครั้ง - ขอบคุณ
ต่อไปล่ะครับ จะคว้าแชมป์ที่ไหนต่อ
สนามทางกรวดต่อไปจะเป็นกราเวลโลคอสค่ะ
โมไรอาห์จะไปที่ออสติน เพื่อแข่งรายการกราเวลโลคอส
(เช้าวันที่เกิดการฆาตกรรม) (11 พฤษภาคม ปี 2022)
โมมาถึงก่อนการแข่งสองสามวัน
และฉันก็ตื่นเต้นมากที่เธอมา
ฉันชงกาแฟไว้
เรานั่งเล่นด้วยกัน
และฉันก็ถ่ายคลิป ก่อนส่งข้อความไปหาแคเรน
เอาล่ะ โบกมือให้กล้องหน่อย
ขอต้อนรับสู่ความร้อนระอุของเทกซัส
- ระวังตัวด้วย ปั่นไวๆ ล่ะ - ขอบใจ
- บาย - บาย
ค่ะ ข้อความนั้น
คลิปโมไรอาห์กำลังเตรียมตัว จะออกไปซ้อมปั่นคนเดียว
แคชส่งมาพร้อมกับพิมพ์ว่า
"ลูกคุณอยู่กับฉันปลอดภัยหายห่วง"
ฉันรู้สึกผิดมากๆ ที่ส่งข้อความนั้นไป
ไม่อยากเชื่อว่าฉันจะบอกแม่เธอว่าเธอโอเค
และไว้ใจฉันได้ ทั้งที่… ฉันปกป้องเธอไม่ได้
หลังจากนั้นโมส่งข้อความมาบอกว่า
"บอกเธอไว้ก่อน ฉันจะไปว่ายน้ำ และดินเนอร์กับคอลินคืนนี้"
ผมทักหาโมว่า "นี่ อยากไปว่ายน้ำไหม"
"อืม ฟังดูเข้าท่านี่"
ผมไปรับเธอ แล้วขับไปดีปเอ็ดดี้
เราไปพูลเบอร์เกอร์ ซื้อเครื่องดื่มสองแก้วกับเบอร์เกอร์
แล้วก็คุยกัน หลักๆ คือเรื่องอาชีพเธอ อาชีพผม
คุยกันเกี่ยวกับหัวใจของการเป็นนักปั่นจักรยาน
มันมีความหมายยังไง
แล้วเคทลินก็โทรมาตอนที่ผมอยู่พูลเบอร์เกอร์
แต่ผมไม่ได้รับสาย
ครับ ผมไปส่งโมไรอาห์ที่เชิงบันได
บอกเธอว่า "โอเค เจอกันพรุ่งนี้ ที่งานเลี้ยงก่อนมื้อค่ำกราเวลโลคอส"
นั่นคือครั้งสุดท้ายที่เห็นเธอครับ
ฉันคิดอยู่นานเกี่ยวกับสิ่งที่ฉันเป็น ในฐานะคนคนหนึ่ง
และคนที่ฉันอยากจะเป็น
ฉันอยากเป็นคนแบบที่ใครๆ ก็ต้องพูดถึงในแง่ดี
อยากเป็นคนที่คอยช่วยให้คนอื่นรู้สึกดี
ตอนที่พวกเขาเศร้า
คนที่อยู่เคียงข้าง ตอนที่พวกเขาต้องการความช่วยเหลือ
กำลังใจและมุมมองที่ลึกซึ้ง
ฉันอยากเป็นคนแบบที่เมื่ออยู่กับใครๆ พวกเขาก็ต้องยิ้มออกมา
ฉันอยากเป็นคนที่ช่วยเติมเต็ม ความคิดจิตใจของพวกเขาด้วยสิ่งที่มีคุณค่า
แคเรนโทรหาฉัน และฉันกลัวมากที่ต้องคุยกับเธอ
แคเรนบอกว่า "แคช ฉันรักหนูมากนะ"
นั่นคือสิ่งที่ฉันอยากได้ยิน เพราะฉันรู้สึก…
ว่าฉัน… ไม่ดีพอ และรู้สึกผิดมาก
ฉันแบบ "ถ้าเกิดฉันกลับบ้านให้เร็วขึ้น
ถ้าเกิดฉันไม่ออกไปดินเนอร์
ถ้าเกิดฉันบังคับให้เธอไปด้วยกัน"
มันมีคำว่า "ถ้าเกิด" เป็นล้านรูปแบบ
วนเวียนอยู่ในหัวฉันแบบไม่จบไม่สิ้น
อะไรบ้างที่ถ้าฉันไม่ทำแบบที่ทำ
แล้วจะช่วยได้
ผมจำได้ว่าพ่อผมโทรมาสองสายแต่ผมไม่ได้รับ
พ่อส่งข้อความมาว่า "โทรมาด่วน"
และ… เหมือนแคเรนก็จะโทรมาด้วย
ก่อนที่พ่อผมจะโทรมา
มันแย่มาก ผมรู้ว่าต้องแย่แน่ๆ
มีบางอย่างเกิดขึ้น
ฉันอยู่ที่ฮาวายกับที่บ้าน
มือถือฉันดัง กุนนาร์โทรมา
ฉันจะไม่มีวันลืมแน่ ที่เขาบอกว่า…
"โมไรอาห์เสียแล้ววันนี้"
สามีฉันพาลูกสาวเราเข้านอน
แล้วฉันก็ทรุดลงไปบนพื้น แล้วก็ร้องไห้
ฉันไม่เคยร้องไห้แบบนี้มาก่อนเลย
และสามีฉันก็แบบ "ตายแล้ว คุณโอเคไหม"
และฉันตอบว่า "ไม่ ฉันไม่โอเค"
"โมไรอาห์ถูกยิงนะ"
"เธอต้องตายไปอย่างโดดเดี่ยว"
ฉันรู้สึกจริงๆ ว่าเธอจากไป
ตอนที่โลกของเธอเพิ่งเริ่มจะเปิดออก
และเธอกำลังจะได้เรียนรู้ว่า อะไรที่สำคัญกับเธอ และ…
เรียนรู้… ว่าการเปิดใจให้คนอื่นมันปลอดภัย
(ศูนย์บัญชาการตำรวจ)
(แผนกคดีฆาตกรรม)
ฉันมาเข้าเวรตามปกติของฉัน
แล้วก็ได้รู้ว่าเกิดเหตุฆาตกรรมขึ้นในคืนก่อนหน้า
เวลามีคดีฆาตกรรม ทุกคนจะร่วมด้วยช่วยกัน
สายสืบสปิตเลอร์อยู่ที่นั่น
เขากำลังสอบปากคำคอลิน สตริกแลนด์
เรามีห้องประชุม และในห้องประชุมก็จะมีทีวี
เราสามารถดูการสอบปากคำ ระหว่างที่มันกำลังดำเนินอยู่
ฉันดูได้ว่าเขาพูดอะไรบ้าง และยืนยันเรื่องที่เขาเล่า
สายสืบคนหนึ่งเจอคลิป
จากกล้องตรวจจับความเคลื่อนไหว
ในตรอกที่อยู่ติดกับอะพาร์ตเมนต์ของแคช
ในคลิปจะเห็นรถเอสยูวีสีดำ ที่กระจกติดฟิล์มกรองแสง
มีแร็คขนของติดอยู่บนหลังคา
และแร็คจักรยานติดตั้งไว้กับหัวบอลลากจูง
ตอน 20.37 น. ไฟเบรกสว่างขึ้น
บอกให้รู้ว่ามันชะลอหรืออาจจะจอดเลยด้วย
ตรงบันไดที่จะขึ้นไปที่ประตูหน้าของอะพาร์ตเมนต์
สายสืบอีกคนหนึ่งนึกออกว่า
เอ๊ะ รถคันนั้นเหมือนกับ รถที่จอดตรงทางเข้าบ้านพวกเขา
ตอนที่พวกสายสืบไปที่นั่นเพื่อคุยกับคอลิน
เราบอกเรื่องนั้นให้สายสืบสปิตเลอร์รู้
แล้วเขาก็เริ่มยกเรื่องนั้นขึ้นมา ในระหว่างสอบปากคำ
คอลินบอกไว้ว่า เขาไปรับโมไรอาห์ด้วยมอเตอร์ไซค์
ซึ่งจอดอยู่ตรงทางเข้าบ้าน
ผมเลยถามเขาเรื่องรถจี๊ป ใครเป็นเจ้าของรถจี๊ปสีดำคันนั้น
เขาบอกว่า "นั่นรถของเคทลิน อาร์มสตรองแฟนผม"
ตอนที่เคทลินกลับมาบ้าน เขาได้บอกอะไรคุณไหม
อย่างเช่นเธอไปไหน ไปทำอะไร
ผมไม่ได้ถาม ผมทำงานอยู่ในโรงรถ
กำลังเตรียมจักรยานให้พร้อมสำหรับลงแข่ง
ตำรวจออกหมายค้นบ้านของคอลิน สตริกแลนด์
ที่นั่น พวกเขาเจอปืนพกสองกระบอก
แล้วในบ้านมีปืนกระบอกอื่นอยู่อีกไหม
มีปืนสองกระบอก
- สองกระบอกเหรอ - สองกระบอก
แล้วปืนอีกกระบอกอยู่ไหนครับ
เรื่องนั้นผมไม่รู้
เพราะกระบอกนั้นเป็นของเคทลิน
งั้นเคทลินก็มีปืนเหรอ
เคทลินมีปืน ผมซื้อให้เธอเอง
ฉันจำได้ ฉันบอกตำรวจไปว่า…
"ฝีมือแฟนของคอลินแน่"
เอ๋ อะไรนะ
ฉันบอกไปว่าคนเดียวที่ฉันนึกออก ที่ไม่ชอบเธอก็คือ…
แฟนของผู้ชายคนนั้น
จากการสืบสวนของเรา
ทำให้ผมรู้แน่ชัดว่า
รถของเธอไปโผล่ที่อะพาร์ตเมนต์
ผมไม่รู้ว่าจะต้องตอบยังไงดี
(เคทลิน อาร์มสตรอง) (ห้องสอบปากคำสน.ออสติน)
เอาล่ะ ฉันสายสืบคอนเนอร์นะคะ
ตอนนี้คู่หูของฉันกำลังคุยกับคอลินอยู่
ดูเหมือนว่าคุณอาจจะมีข้อมูล
หรืออาจได้เห็นบางอย่าง ฉันเลยอยากขอคุยอะไรด้วยหน่อย
ฉันขอข้อมูลหน่อยได้ไหมว่าคุณพูดถึงเรื่องอะไรอยู่
คุณรู้ข่าวหรือยังคะว่า เกิดอะไรขึ้นในช่วง 24 ชั่วโมงที่ผ่านมา
คอลินเข้ามาในบ้านและบอกว่า ผู้หญิงคนหนึ่งในกลุ่มจักรยานเสียแล้ว
ค่ะ ใช่
ระหว่างที่คอลินคุยกับเรา ชื่อคุณก็โผล่มา
และมันฟังดูเหมือนว่า จะมีอะไรหลายอย่างเกิดขึ้น
ดูเหมือนว่าคอลินอาจจะมีคุยกับผู้หญิงคนนี้นิดหน่อย
แล้วเขาก็พูดถึงคุณขึ้นมา
เผื่อเขาจงใจพูดให้คุณเสียหาย ฉันเลยอยากฟังความจากฝั่งคุณด้วย โอเคไหม
ฉันรู้สึกว่าฉันควรมีทนายอยู่ด้วย
เรื่องนั้นแล้วแต่คุณเลยค่ะ
คือคุณ… ณ ตอนนี้คุณสามารถกลับได้ทุกเมื่อค่ะ
เราจะเอาตามที่คุณสมัครใจ เพราะคุณไม่ได้ถูกจับ โอเคนะคะ
ทีนี้…
เราเคยเป็นเพื่อนสนิทกัน
และฉันก็คิดมาตลอดว่า เธอเป็นคนที่น่ารักและใจดีมากๆ
เธอไม่ได้ในสิ่งที่เธอต้องการ
และคอลินไม่… ค่ะ ไม่อยากจะให้เธอ
ไม่ก็ให้ไม่ได้ หรือไม่ก็ไม่มีจะให้
พวกเขาเลิกกันแล้วก็กลับมาคบกัน แล้วก็เลิกกัน แล้วก็กลับมาคบกัน
ดูเหมือนว่าเมื่อวันก่อน เขาจะไปเที่ยวกับผู้หญิงคนนี้
และจากคำพูดเขา มันดูเหมือนว่า
คุณจะไม่พอใจนิดหน่อย
เพราะงั้นฉันถึงอยากจะฟังความจากฝั่งคุณ
เพราะมันไม่แฟร์ถ้าเขาเอาแต่พูดอยู่ฝ่ายเดียว
และพยายามชี้นำเรา
ฉัน… นั่นไม่ตรงซะทีเดียวค่ะ
ค่ะ เพราะงั้นฉันถึงได้อยากคุยกับคุณ เพราะ…
เขาเป็นผู้ชาย เขาต้องแก้ตัวอยู่แล้ว
และเราก็อยากจะแน่ใจ ว่าเราได้ฟังเรื่องจากสองฝ่าย
เพื่อทำให้มันเคลียร์
แล้วเมื่อวานนี้คุณทำอะไรบ้างคะ
ฉันว่าฉันขอกลับดีกว่า
คุณมีสิทธิ์เต็มร้อยค่ะ แต่รู้นะว่าถ้าทำแบบนั้น
งั้นเราก็ต้องยึดข้อมูลที่มีแค่ด้านเดียว
คือฉันไม่แน่ใจว่า
คุณหมายถึงอะไรหรือเขาพูดอะไรกันแน่
เพราะฉันไม่รู้เลยว่าเขามีคุย มีไปเจอ
หรือไปเที่ยวกับผู้หญิงคนนี้
- โอเค ค่ะ - ในช่วงนี้ ฉัน…
เขาได้แอบคุยกับเธอหรือเปล่าคะ
ฉันอยากจะกลับค่ะ ฉันไม่รู้จริงๆ
และฉันอยากจะกลับแล้ว
ย้ำอีกครั้งนะ มันจะทำให้เรา มีข้อมูลจำกัดแค่ด้านเดียว
แถมมีคนเห็นรถของคุณจอดอยู่ข้างบ้านเธอ
และเราจำเป็นต้องคุยกันเรื่องนั้น โอเคไหม
ฉันจำได้ว่าฉันอยู่ที่อะพาร์ตเมนต์ แล้วโมไรอาห์ก็มาที่ห้องฉันและบอกว่า
"เธอไม่เชื่อแน่ว่าวันนี้เกิดอะไรขึ้น"
เธอก้มหน้าดูมือถือแล้วก็เห็นสายที่ไม่รู้จักโทรมา
แต่เพราะมันเป็นเบอร์เทกซัส และเธอก็มีสปอนเซอร์ที่ออสติน
เธอเลยคิดว่าควรรับ
เธอรับสาย แล้วก็มีคนบอกว่า "ไงโม"
โมไรอาห์บอกว่า "ฮัลโหล" แบบว่า "นี่ใครคะ"
และเขาบอกว่า "เคทลินไง"
โมไรอาห์บอกว่าเคทลินพูดแบบนี้
"นี่ คอลินกับฉันยังคบกันอยู่
ฉะนั้นมันคงจะดีกว่าถ้าเกิดคุณ… นั่นแหละ
เลิกเข้ามาเป็นมือที่สามสักที"
มันดูเหมือนว่าคุณจะมีปัญหากันกับผู้หญิงคนนี้
และฉันคิดว่ามันน่าจะมีรายละเอียดมากกว่านี้
ซึ่งคุณอาจช่วยอธิบายได้
บางทีคุณอาจโกรธ และคุณก็แค่อยู่แถวนั้นพอดี
คือฉันไม่รู้ เพราะฉันไม่ได้ฟังเรื่องจากฝั่งคุณ
และฉันก็เห็นแค่รถของคุณไปอยู่ที่นั่น
ซึ่งนั่นทำให้มันดูไม่ค่อยดีเท่าไร จริงไหม
โอเค แล้วพอเราคุยกับคอลิน และได้ยินแบบว่า
มันมีเรื่องหึงหวงกันเกิดขึ้น
คือ… นั่นฟังดูไม่ดีอย่างแรงเลย
เพราะงั้นฉันถึงได้อยากฟังจากฝั่งคุณด้วย
เพราะมันอาจจะมีอะไรมากไปกว่านี้
ฉันอยากจะกลับค่ะ ถ้ามีสิทธิ์กลับน่ะนะ
โอเค
พวกเขาให้เธอกลับ
พวกเขาสรุปว่ายังมีข้อมูลไม่พอ จะควบคุมตัวเธอเอาไว้
ผมคิดว่าตอนนั้นพวกเขามีข้อมูลไม่พอที่จะบอกว่า
คอลินไม่ได้ขับรถจี๊ปด้วยซ้ำ
เขาอาจจอดมอเตอร์ไซค์แล้วย้อนกลับมา
คุณรู้ดีแก่ใจว่ามันเกิดอะไรขึ้น
ผมไม่รู้ว่าเกิดอะไรขึ้น
คุณกำลังบีบให้ผมบอกว่าเคทลินเป็นคนทำ
- อยากได้แบบนั้นใช่ไหม - ฉันแค่ถามว่าคุณคิดยังไง
เธอทำแบบนั้นได้ไหม
ถ้าคิดว่าเธอทำแบบนั้นได้ ผมแม่งคงไม่อยู่ร่วมชายคาด้วยหรอก
เพราะงั้นคำตอบคือไม่ ผมไม่คิดอย่างนั้น
ฉันก็อยู่ด้วยตอนที่เรานั่งอยู่นอกร้านมีทีเออร์
ฉันนี่แหละที่ถามเธอแบบว่า
"เธอจะทำไงถ้าเจอคอลินอยู่กับคนอื่น"
และเธอก็ตอบแบบเย็นชา และไร้อารมณ์ว่า "ฉันจะฆ่าซะทั้งคู่"
และเราก็คิดว่าเธอแค่เล่นมุก
ไม่นะ
ไม่
ตำรวจมาและรื้อค้นบ้านของพวกเขาซะเละเทะ
เคทลินกลัวว่าในบ้านจะมีเครื่องดักฟัง หรือตำรวจอาจกำลังฟังอยู่
เธอเลยไม่อยากอยู่บ้าน
แล้วในเช้าวันถัดมา พวกเขาเดินไปที่ร้านกาแฟ
และคอลินก็พูดแบบว่า
"นี่ ในแง่ของรูปคดี
เราแค่ต้องอธิบายให้ได้ว่าเมื่อวานนี้
เราอยู่ที่ไหนแบบนาทีต่อนาที"
ตำรวจเอามือถือของเคทลินกับคอลินไป
และเคทลินก็แบบ "เราควรทำไง
ไปซื้อมือถือที่ไหนดี"
พวกเขากำลังเดินกลับจากร้านกาแฟ
และคอลินบอกว่า "ทำไมคุณไม่ไปพวกห้างวอลมาร์ตล่ะ
ไปซื้อมือถือใหม่"
สองสามวันหลังเหตุฆาตกรรม ผมกลับไปที่ละแวกนั้น
ไปดูว่าใครมีกล้องที่อาจจับภาพเอสยูวีสีดำไว้ได้
ผมอาจจะเห็นคนขับ
มีเพื่อนบ้านรายหนึ่งติดต่อผมมา
และเขาก็เอาคลิปจากกล้องกริ่งประตู ความยาวสองชั่วโมงให้ผม
จุดสำคัญเกี่ยวกับไอ้กล้องกริ่งประตูเนี่ย
คือมันจะถ่ายอยู่ตลอดเวลา
ไม่ใช่ถ่ายแค่ตอนมีความเคลื่อนไหว
แล้วนอกจากจะมีภาพแล้ว มันยังมีเสียงด้วย
ผมจะพิมพ์รายงานหรืออะไรก็ตาม ที่จำเป็นต้องทำในคดีนี้
แล้วก็จะเปิดคลิปนี้ไปด้วยที่ด้านหลัง
ถ้าเกิดได้ยินเสียงรถผ่าน ผมจะหยุดทำอะไรที่ทำอยู่
แล้วดูว่ามันใช่เอสยูวีสีดำที่ผมมองหาอยู่หรือเปล่า
ตอนเวลา 21.15 น.ในคลิป
จู่ๆ ผมก็ได้ยินเสียงผู้หญิงกรีดร้อง
แล้วก็ได้ยินเสียงปืนสองนัด
เสียงกรี๊ดขาดไป มันเงียบอยู่หกวินาที
จากนั้นก็มีเสียงปืนนัดที่สาม
ทีนี้ผมก็รู้แล้วว่าการฆาตกรรมเกิดขึ้นตอนไหน
สิ่งแรกที่เราพยายามจะทำ ไม่ใช่การยัดเธอเข้ารถจี๊ป
แต่เป็นการเอาคอลินออกจากรถ
เช็กเขาให้ละเอียด
จนเขาไม่มีทางจะเป็นคนขับรถจี๊ปได้
ทันทีที่ส่งโมไรอาห์แล้ว
เราเห็นมอเตอร์ไซค์ของคอลินขับออกไป
เราแกะรอยเส้นทางกลับบ้านของเขาได้
ตอนอยู่ที่บ้าน เขาได้รับโทรศัพท์
พิกัดมือถือเขาขึ้นว่าอยู่ที่บ้าน
ในเวลาเดียวกับที่เสียงปืนดังขึ้น
ทีนี้มันก็ยากมากที่เราจะบอกว่า
"คอลินเป็นคนขับรถจี๊ป"
ฉะนั้นก็เหลือแค่เธอที่ใช้รถได้
ต่อมา ในวันเดียวกันนั้น ผมก็ได้ข้อมูลจากแผนกตรวจวิถีกระสุน
พวกเขาบอกว่าปืนที่เราเก็บมา
ระหว่างที่ค้นบ้านของคอลิน
คือกระบอกเดียวกันกับที่ใช้ก่อเหตุฆาตกรรมครั้งนี้
มันเป็นปลอกกระสุนชนิดเดียวกัน กับที่พบในอะพาร์ตเมนต์
ณ เวลานั้นมีเพียงสองคน ที่สามารถนำปืนกระบอกนี้มาใช้ได้
คอลินกับเคทลิน
และเพราะผมรู้ว่าคอลินอยู่ที่ไหนในช่วงเวลานั้น
แต่ผมไม่รู้ว่าเคทลินอยู่ที่ไหน
ผมเชื่อว่าเรามีเหตุอันควรสงสัยที่บ่งชี้ว่า
เคทลินคือคนที่ก่อเหตุฆาตกรรมครั้งนี้เพียงพอแล้ว
ดังนั้นในวันที่ 17 พฤษภาคม ผมจึงออกหมายจับเคทลิน
ปัญหาเดียวก็คือเคทลินไม่อยู่แล้ว
ตำรวจ ตำรวจศาลสหรัฐฯ และเอฟบีไอกำลังตามล่าตัว
ฆาตกรที่ฆ่านักปั่นจักรยานวัย 25 ปี
ผู้รักษากฎหมายกำลังขอให้ ประชาชนช่วยหาตัวเธอ
ศาลท้องถิ่นได้ออกหมายจับอาร์มสตรอง ในข้อหาฆาตกรรม
ตำรวจศาลสหรัฐฯ และหน่วยพิเศษตามล่าผู้ร้ายหลบหนี
กำลังนำทีมตามล่าตัวผู้ร้ายรายนี้
คิดว่าเธอกลับไปอยู่กับครอบครัวที่ดีทรอยต์ไหม
ผมว่าเป็นไปได้สูงครับ
หญิงเทกซัสซึ่งโดนข้อหาฆาตกรรม นักปั่นชั้นแนวหน้ากำลังถูกตามล่าตัว
หญิงวัย 34 ปีได้หายตัวไป หลังจากเข้าให้ปากคำกับตำรวจ
พวกเขาเชื่อว่านายหน้าและครูสอนโยคะรายนี้
น่าจะยังอยู่ในพื้นที่ของออสติน
เบาะแสชิ้นใหญ่ในตอนนี้คือรถของเธอ
พวกเขากำลังหาจี๊ปแกรนด์เชโรกีสีดำ
พวกสายสืบสืบจนรู้ว่า เธอนำรถจี๊ปไปขายที่คาร์แม็กซ์
ในคลิปของคาร์แม็กซ์ เธอกำลังตั้งค่าไอโฟนเครื่องใหม่ของเธอ
เราเริ่มตรวจสอบเที่ยวบิน ตรวจสอบเที่ยวรถบัส
ทุกๆ ช่องทางที่สามารถใช้หลบหนี
เธอบินจากออสตินไปฮิวสตัน
และจากฮิวสตันไปนิวยอร์ก
เราพบว่าเธอไปหาน้องสาวที่อัปสเตตนิวยอร์ก
เรายืนยันได้แล้วว่า เคทลิน อาร์มสตรองลงจากเครื่อง
ที่สนามบินในนวร์ก นิวเจอร์ซีย์
ตำรวจศาลในนิวยอร์กพบคลิปที่ปรากฏภาพเคทลิน
เดินอยู่ในสนามบิน
และเธอเปลี่ยนทรงผมด้วย
เธอพยายามทำให้ตัวเองดูเหมือนน้องสาว
เรายังไม่สามารถยืนยันหรือระบุเที่ยวบินใดๆ
ที่จองในชื่อเคทลิน อาร์มสตรอง ซึ่งเดินทางออกจากสนามบินนวร์ก
ไม่มีบันทึกว่าพาสปอร์ตของเคทลิน ได้เดินทางออกนอกอเมริกา
ผมเลยขอให้ตำรวจศาลฯในนิวยอร์ก ลองเช็กพาสปอร์ตน้องสาวเธอ
พวกเขาพบว่าพาสปอร์ตของน้องสาวเธอ
ถูกใช้ขึ้นเครื่องจากนิวยอร์กไปยังคอสตาริกา
เธอรู้ว่าเธอหน้าคล้ายกับน้องสาวมากพอ
ที่จะใช้พาสปอร์ตน้องหลบหนีออกนอกประเทศ
เราสืบจนได้ข้อมูลที่เป็นข้อเท็จจริงมา
ว่าเคทลิน อาร์มสตรองเดินทาง ไปคอสตาริกาด้วยเครื่องยูไนเต็ดแอร์ไลน์
ตอนที่เธอหนีไป พวกเราแบบว่า…
เราอึ้งไปเลยที่เธอสามารถ หลบหนีออกนอกประเทศ
ผมไม่เข้าใจ… ผมไม่รู้ว่ามันเป็นไปได้ไง
ตำรวจศาลสหรัฐฯที่แกะรอยเส้นทาง ของเคทลิน อาร์มสตรองได้พบเบาะแสใหม่
ตอนนี้ทุกคนพยายามแกะรอย เพื่อตามล่าตัวเธอเต็มกำลัง
และเราก็เริ่มกังวลว่าเธออาจจะหลบหนี
(การตามหาหญิงเทกซัสที่ต้องสงสัยว่า ฆ่านักปั่นเวอร์มอนต์ยังดำเนินต่อ)
ในระหว่างนี้ เราพยายามทำให้ รูปคดีของเราแน่นหนา
เอาให้ชัดเจนว่ามันจะไม่มีข้อสงสัยอะไรอีก
เรื่องที่เคทลิน อาร์มสตรองคือฆาตกร
เรารู้ชัดตั้งแต่แรกๆ ว่าเคทลิน อาร์มสตรอง
ถ้าไม่ปิดโทรศัพท์ก็คงเปิดโหมดเครื่องบินเอาไว้
ดังนั้นบันทึกการใช้โทรศัพท์ ที่บ่อยครั้งจะเป็นประโยชน์
ในการบอกว่าใครอยู่ในที่เกิดเหตุไหม
จึงไม่มีประสิทธิภาพมากนักในคดีนี้
เราก็เลยพยายามมองหาวิธีอื่น
ซึ่งจะบอกได้ว่าเธออยู่ที่ไหนไปที่ไหน
ในเวลาที่เกิดเหตุ
ในระหว่างค้นบ้านของพวกเขา เราได้ค้นรถจี๊ปของเคทลินด้วย
ผมสังเกตเห็นว่ามันติดตั้งระบบอินโฟเทนเมนต์ไว้
ผมไปหาแผนกนิติวิทยาศาสตร์ดิจิทัล
และถามว่ามันมีข้อมูลแบบไหนบ้าง ที่ระบบอินโฟเทนเมนต์เก็บไว้
อย่างหนึ่งที่พวกเขาบอกว่ามีเก็บไว้ คือบันทึกเส้นทาง
ข้อมูลจีพีเอส
เรารู้ว่ารถจี๊ปถูกเอาไปขายที่คาร์แม็กซ์
ผมเลยไปคาร์แม็กซ์เพื่อไปหารถจี๊ปคันนั้น
ผมค้นหาวิธีถอดอุปกรณ์ตัวนี้ออกมา
จากคลิปต่างๆ
แล้วก็ส่งไปให้หน่วยนิติวิทยาศาสตร์ดิจิทัล
ให้พวกเขาตรวจสอบดูว่า ยังมีข้อมูลหลงเหลืออยู่ในเครื่องไหม
เคทลินน่ะมีแววจะไปรุ่งเรื่องการงาน
อันที่จริงคอลินบอกว่าเธอเป็นกูรูเรื่องการเงิน
และเธอเป็นคนดูแลด้านการเงินทั้งหมดของบริษัท
คอลินบอกผมว่าเขาให้เงินเคทลินไป เพื่อลงทุนในบริษัท 40,000 ดอลลาร์
เราเลยรู้ว่าเคทลินกำลังหลบหนี
พร้อมกับมีเงินสดก้อนโตอยู่ในมือ
เคทลินเป็นคนประเภทนั้นค่ะ
คนแบบที่ถ้ามีไอเดียในหัว เธอก็ทำให้เป็นจริงได้
ตำรวจศาลสหรัฐฯเกือบจะยอมแพ้แล้ว เพราะพวกเขาหาเธอไม่เจอ
พอคิดแบบนั้นแล้วผมก็กลัวเลยล่ะ
เพราะเธอมีความสนใจในเรื่องโยคะอย่างมาก
พวกเขาเลยติดใบโฆษณา ในเมืองที่คิดว่าเธออาจจะอยู่
ประกาศหาครูสอนโยคะ
และที่ไม่น่าเชื่อ
คือมีการติดต่อมา
พวกเขาไปที่นั่น
แล้วก็เห็นเธอ
ใครคนหนึ่งถามเธอ เธอใช่เคทลิน อาร์มสตรองไหม
และเธอตอบว่าใช่
ผมมาที่นี่เพื่อประกาศว่า เคทลิน อาร์มสตรองได้ถูกจับกุม
เมื่อวันที่ 29 มิถุนายน โดยเจ้าหน้าที่ต่างชาติในคอสตาริกา
หลังจากการตามล่าตัวซึ่งกินเวลา 43 วัน
(เจบีเอ็ม ศัลยกรรมตกแต่ง)
หลังจากที่ถูกจับกุม
เราพบว่าจริงๆ แล้วเธอไปทำศัลยกรรมพลาสติก
เพื่อให้ตัวเองดูเหมือนน้องสาวมากขึ้น
ฉันว่าเธอคงคิดว่าเธอฉลาดกว่าคนอื่นๆ
และเธอคงจะลอยนวลไปได้
ตอนนี้เคทลิน อาร์มสตรองถูกควบคุมตัว อยู่ที่เรือนจำทราวิสเคาน์ตี
และมีการตั้งวงเงินประกันตัวเธอ ไว้ที่ 3.5 ล้านดอลลาร์
แย่หน่อยที่ข้อมูลซึ่งถูกนำเสนอต่อสื่อที่ผ่านมา
ไม่ตรงกับความจริงครับ
ตำรวจมีส่วนได้ส่วนเสีย ในการสร้างภาพให้กับคดีนี้
เพื่อรองรับสมมติฐานเบื้องต้นและสิ่งที่ได้ทำไป
เราตั้งตารอกระบวนการทางกฎหมายที่จะมีขึ้น
และจะนำประเด็นเหล่านี้ไปว่ากันในศาล
ก่อนการพิจารณาคดี 18 ถึง 19 วัน
มีคนจากสำนักนายอำเภอมาหาผมและบอกว่า
"วางกาแฟลงก่อน คุณต้องไม่เชื่อนี่แน่"
เคทลิน อาร์มสตรองหลบหนี
จากเรือนจำทราวิสเคาน์ตี
เจ้าหน้าที่สองคนนำตัวเคทลิน อาร์มสตรอง
ไปพบหมอตามนัดในเช้าวันพุธ
เธอมีอาการบาดเจ็บ ที่ทำให้ไม่อาจใส่ตรวนที่ขาได้
ทำให้เธอต้องออกไปพบหมอข้างนอก
และพวกเขาก็อนุญาตเธอ
ทันทีที่เธอออกจากออฟฟิศหมอ เธอก็เผ่นเลย
เจ้าหน้าที่กำลังไล่ตามนักโทษอยู่ในพื้นที่
หลายหน่วยกำลังมุ่งหน้าไปช่วย
เราได้ยินว่า
ก่อนเหตุการณ์นั้น เธอเริ่มออกกำลังแบบหักโหม
ดังนั้นเธอจะต้องคิดมาบ้างแล้วแน่นอน
ก่อนที่จะหลบหนี
เธอหนี และพวกเขาก็จับเธอได้ หลังจากวิ่งไป 1.5 กม.
นั่นยิ่งเป็นหลักฐานที่ตอกย้ำว่า
เคทลิน อาร์มสตรองคิดจริงๆ ว่า เธอจะรอดจากเรื่องนี้ไปได้
และเธอจะไม่ต้องรับผิดชอบในสิ่งที่เธอทำ
แบบที่คนอื่นๆ อาจจะต้องรับ
ให้ตายสิ
เวลาฉันเปิดลิ้นชักในห้องเธอ
ฉันชอบหยิบข้าวของขึ้นมา
แล้วก็เอาหน้าไปซุกมันเพื่อดมกลิ่น
บางครั้งมันทำให้รู้สึกดี และบางครั้งก็ทำให้รู้สึก…
นั่นแหละ รู้สึกเศร้า
ยิ่งฉันรู้สึกขอบคุณความจริงที่ว่าฉัน…
ที่ว่าเราได้อยู่กับโมไรอาห์มา 25 ปีมากเท่าไร
ฉันก็ยิ่งซาบซึ้งใจกับเรื่องนั้น
และไม่จมกับความสูญเสีย
และ…
แต่มันก็ไม่ได้ง่ายเลย เพราะฉันยังอยากให้เธออยู่ที่นี่ และ…
และฉันคิดถึงเธอ
(โมไรอาห์)
โมไรอาห์
โอเค โอเคไหมคะแม่
- รักนะ - รักนะ
ภาพสวยมากเลย
สวัสดีทุกคน
สวัสดี
ความเศร้าเหมือนแอ่งโคลนยักษ์
เราสามารถเดินรอบมันรอบแล้วรอบเล่า
วนเวียนอยู่รอบมันไปตลอดทั้งชีวิต
หรือไม่ก็เดินตัดมันไปเลย
แล้วออกมาที่อีกฝั่ง
(ออสติน เทกซัส)
การพิจารณาคดีฆาตกรรมที่ทุกคนตั้งตารอ เริ่มต้นขึ้นแล้วที่ออสตินครับ
คดีนี้ได้รับความสนใจจากสื่อต่างประเทศ
มีกลุ่มผู้สื่อข่าวจำนวนมากอยู่ที่นั่น
มีคนเข้าชม มีคนทวีตสด เหตุการณ์ที่เกิดขึ้นในห้องพิจารณาคดี
เคทลิน อาร์มสตรองยิงสังหาร โมไรอาห์ วิลสันจริงหรือไม่
นั่นคือคำถามที่ลูกขุนจะเป็นผู้ตอบ
บางครั้งเวลาที่ไม่มีหลักฐานโดยตรง ไม่มีพยาน ไม่มีคลิปการสังหาร
มันเพียงพอแล้วที่ลูกขุน จะใช้เป็นเหตุผลในการยกฟ้อง
หลักฐานจะปรากฏออกมาว่าเคทลิน อาร์มสตรอง
ไม่ได้อยู่ใกล้จุดที่คุณวิลสันถูกสังหารเลย
ตามข้อกล่าวหาในย่อหน้าที่หนึ่งของคำฟ้อง คุณจะให้การยังไง
ไม่ได้ทำค่ะ
ตามข้อกล่าวหาในย่อหน้าที่สองของคำฟ้อง คุณจะให้การยังไง
ไม่ได้ทำค่ะ
เชิญนั่งลงได้ค่ะ
เราจะเริ่มด้วยการบอกข้อมูล ตัวละครหลักทั้งสามคนนะครับ
คนที่หนึ่งคือโม วิลสัน
ตัวละครหลักคนที่สองคือคอลิน สตริกแลนด์
และคนที่สาม คุณเคทลิน อาร์มสตรอง ผู้เป็นจำเลย
ซึ่งอาศัยอยู่กับคอลิน
และมีความสัมพันธ์กันแบบรักๆ เลิกๆ
เคทลิน อาร์มสตรองไม่พอใจ
ที่คอลินยังคงติดต่อ
กับโม วิลสัน หลังจากที่พวกเขาจบความสัมพันธ์กัน
ช่างเป็นวิธีที่ง่ายและยอดเยี่ยมจริงๆ ในการป้ายสีผู้หญิงเพื่อสร้างเรื่องขึ้น
หญิงที่แค้นเพราะถูกทิ้ง
เธอต้องถูกนำเสนอออกมา
ในฐานะนังโรคจิตขี้หึง เพื่อสร้างแรงจูงใจ
โมยังเด็กมาก ยังมีชีวิตอีกยาวไกลรออยู่
เป้าหมายหลักของผม คือทำให้เคทลิน อาร์มสตรองได้รับโทษ
ฉันเป็นคนที่สองที่ขึ้นให้การ
จู่ๆ มันก็แบบ "ลุกขึ้น เราจะขึ้นไปแล้ว"
"เราจะให้คุณสาบาน มันเริ่มแล้ว"
มันไม่มีทางที่คุณจะเตรียมตัวรับมือ สถานการณ์แบบนี้ได้จริงๆ
การต้องยืนที่คอกพยาน
และตรงหน้ามีเคทลิน อาร์มสตรองมองจ้องมา
ตอนนั้นจิตใจฉันจดจ่อสุดๆ เลย
เหมือนฉันหลุดเข้าไปในภวังค์
แบบว่า "นี่คือสิ่งที่สำคัญที่สุด ที่ฉันอาจจะทำได้ในชีวิตแล้ว"
"ฉันอยากเห็นความยุติธรรมบังเกิด
และฉันอยากทำให้ดีที่สุดเพื่อเพื่อนของฉัน"
คืนนั้นฉันสู้เพื่อโมด้วยทุกอย่างที่ฉันมี
ตั้งแต่วินาทีที่ถึงบ้าน ฉันเริ่มทำการปั๊มหัวใจ
มันเป็นสิบนาทีที่ยาวนานที่สุดในชีวิตฉันเลย
ตอนที่ลงมาจากคอกพยาน
ฉันมองตาเคทลิน อาร์มสตรอง
และมันว่างเปล่า
ไม่มีอะไรในนั้นเลย
นี่ มานี่สิ
อาจมีคนเข้ามาในนี้ นี่อาจเป็นจักรยาน โอเคนะ
ดูสิ
เรามีหลักฐานว่าเคทลิน อาร์มสตรอง ลากจักรยานของโมไปโยนทิ้งในพงหญ้า
ทางโน้น
โอเค
รหัส 432 เจอจักรยานแล้ว
ผมไม่รู้ว่าเธอทำไปเพื่อเยาะเย้ยโมหรือเปล่า
หรือเธอตั้งใจจะให้มันดูเป็นการปล้น
เรื่องหนึ่งที่ทรมานใจสุดๆ คือตอนที่พวกเขาเข็นจักรยานเธอเข้ามา
พอเห็นจักรยานของเธอ ฉันก็สะเทือนใจ
ครับ ผมจำได้
มันอยู่ในถุง
นั่นจักรยานของเธอ
มันคือสิ่งที่เธอแคร์ คือความสุขของเธอ
ตอนที่พวกเขาได้จักรยานมา
พวกเขาเอามันไปตรวจดีเอ็นเอกับรอยนิ้วมือ
ผมให้พวกเขาตรวจสอบตัวรถ รวมถึงข้าวของบนนั้นอีกสองสามจุด
เพื่อความแน่ใจ
เราเอามันไปเทียบกับดีเอ็นเอที่เก็บจากเคทลิน
ผลการเปรียบเทียบบอกว่าดีเอ็นเอเคทลิน
อยู่บนตัวจักรยานจริงๆ
คำอธิบายที่เรียบง่าย มีตรรกะ และสมเหตุสมผลที่สุด
ที่ดีเอ็นเอของจำเลยไปอยู่บนตัวรถคันนี้
คือจำเลยแตะต้องรถตอนที่เธอออกมา
เธอเอาจักรยานออกมา แล้วเอาไปทิ้งข้างนอก
ทุกๆ คนที่ยกจักรยานคันนี้ ทำกับมันแบบเดียวกันหมด
ผมรู้สึกโกรธมากกับท่าทาง ของทนายโคเฟอร์ตอนที่ยกจักรยาน
มันดูไม่เคารพกันสักเท่าไร
และที่น่าประหลาดใจ คือตรงนี้
นี่คือบริเวณที่ไม่มีการเก็บดีเอ็นเอ
ถ้าเกิดผลมันออกมาเป็นของคนที่ไม่รู้จักล่ะ
(30 ตุลาคม ปี 2023)
คือมันทรมานใจเราทุกคน การต้องอยู่ในห้องนั้นกับอาร์มสตรอง
- และโดยเฉพาะอย่างยิ่ง… - ใช่
คือแน่นอน มันทรมานใจเรา
ในนั้นมันหนาวๆ แบบบอกไม่ถูก
- และมันแบบ… - ใช่ มันดูนิ่งไปหมด
ผมไม่รู้สึกอะไรเท่าไรด้วยซ้ำ เพราะแบบว่า…
ผมรู้สึกเหมือนมันไม่ใช่… พื้นที่
ที่ส่งให้เรารู้สึกอะไรสักอย่าง
พอเห็นเธอไม่แสดงอารมณ์ออกมาเลย
ที่แม่เห็นมีแต่ก้อนหิน
พอแม่มองเธอ เธอเหมือนก้อนหิน
เป็นพักๆ ที่แม่มองไปและคิดว่า "มันพอจะมี…"
"มันพอจะมีความอ่อนโยนอยู่ในหัวใจดวงนั้นไหม"
"หัวใจเธอมันมีเนื้อหนังไหม หรือมันเป็นก้อนหิน"
แม่ไม่รู้
คนที่จะให้การในวันที่สาม ของการพิจารณาคดีเคทลิน อาร์มสตรอง
คือคอลิน สตริกแลนด์ แฟนหนุ่มที่รักๆ เลิกๆ ของอาร์มสตรอง
พอเห็นคอลินที่คอกพยาน มันก็สะเทือนใจ
ที่ศาล เขาดูเหมือนไม่ใช่คนเดียวกัน กับก่อนหน้าที่โมไรอาห์จะตาย
การต้องเจอคอลินต่อหน้าทำให้ฉันปวดใจมาก
โดยเฉพาะอย่างยิ่ง เมื่อฉันโทษเขาไว้ซะเยอะเรื่อง…
เรื่องที่เขาปั่นหัวทั้งโมไรอาห์และเคทลิน
วันนี้คอลิน สตริกแลนด์ตอบคำถามของทนาย
แบบแบ่งรับแบ่งสู้ แถมเขายังนั่งเบี่ยงตัวออกไปและยกมือบัง
เหมือนเขาพยายามจะไม่มองอาร์มสตรอง
ท่าทางของเขามันบอกว่า
"ผมไม่อยากอยู่ที่นี่"
เขาหันหน้าหนี
เขาก้มหน้าลงบ่อยๆ
เขาก้มตัวแทบชิดกับไมโครโฟน
เขาเอามือจับหัวไว้แบบนี้
ตาเขาก็ปิดบ่อยๆ
และเขาก็แทบไม่มองคนที่ถามคำถามเขา
ไม่ว่าจะเราหรืออีกฝ่าย
ตอนที่คอลินถูกถามในการซักค้าน
ว่าเขารู้จักจำเลยไหม
เขาออกมาแล้วก็พูดว่า "ไม่"
ฉันคิดว่ามันเป็นการบอกว่า "ผมคิดว่าผมรู้จัก แต่ผมไม่"
เขามีข้อมูลที่สำคัญมาก
ในการช่วยประกอบสำนวนคดีนี้ เพื่อคืนความยุติธรรมให้โม
และผมไม่ชอบเลยตรงที่…
บางครั้งเขาก็ดูจะลังเลสุดๆ
และผมก็อยากบอกเขาว่า "เถอะน่า ไอ้หนุ่ม"
"ทำแบบนี้เหอะ ตัวเองจะได้สบาย"
อัยการได้เปิดข้อความ ระหว่างสตริกแลนด์กับอาร์มสตรอง
จากเดือนตุลาคมปี 2021
นั่นคือตอนที่วิลสันกับสตริกแลนด์เจอกันที่ออสติน
ข้อความที่ดูเหมือนอาร์มสตรอง จะส่งถึงสตริกแลนด์บอกว่า
"ฉันรู้จักคุณดีถึงรู้ว่าคุณ ไม่พายัยนั่นไปมีทีเออร์หรอก"
สตริกแลนด์บอกว่า "ยัยนั่น" หมายถึงวิลสัน
ลูกขุนยังได้ดูข้อความที่ส่งถึงสตริกแลนด์
ซึ่งมีคลิปยิงปืนที่สนามยิงปืนสักแห่ง
ถึงจะมองไม่เห็นหน้าคนยิง
แต่สตริกแลนด์ให้การว่า เขาเชื่อว่าเป็นอาร์มสตรอง
คอลินดันมาเจอเหตุการณ์โชคร้ายแบบสุดๆ
ฉันว่าเขาไม่ได้คาดคิด
หรือตั้งใจให้เรื่องมันออกมาเป็นแบบนี้
แต่ฉันก็ไม่คิดว่าเราจะสามารถมองเรื่องนี้
โดยปฏิเสธว่าเขาไม่มีส่วนเกี่ยวข้องได้
ผมรู้สึกหงุดหงิดที่การโกหกของเขา
ทำให้เกิดฉากทัศน์หรือสถานการณ์ ที่นำไปสู่การตายของโม
แต่ในขณะเดียวกัน เขาก็ไม่ใช่คนลั่นไก
เขาไม่ได้ฆ่าเธอ
และตามความเห็นผม ในตัวเคทลิน อาร์มสตรองไม่มีอะไรเลย
ที่บอกกับคอลินว่า
"ฉันระวังไว้ดีกว่า ผู้หญิงคนนี้อาจฆ่าคนได้"
ผมคิดว่าเขาน่าจะคาดไม่ถึง
และถ้าเขารู้ก่อน เขาอาจไม่ทำอะไรแบบที่ทำ
เราอยากให้แพม มาซัก มาเป็นพยานปากสุดท้ายของเรา
เพื่อสรุปรูปคดีทั้งหมด ข้อมูลทั้งหมด
โดยเรียงลำดับตามเหตุการณ์ที่เกิดขึ้นจริง
(ผมออกมาแต่เช้ากับเพื่อนที่มาจากแอชวิลล์)
จากมือถือคอลิน เราพบว่า เขาเซฟชื่อโมไรอาห์ไว้ว่าคริสทีน วอลล์
(คริสทีน วอลล์)
ประมาณ 16.45 น. คอลินถามโมไรอาห์ว่า
อยากให้เขาขี่มอเตอร์ไซค์ไปรับไหม
เคทลินเข้าถึงข้อมูลของเขาได้หลายอย่าง
และที่บ้านเขาก็มีไอแพด
และเป็นไปได้สูงมากๆ ที่เธอจะสามารถดูข้อความทั้งหมด
ระหว่างคอลินกับโมไรอาห์
(คริสทีน วอลล์) (คืนนี้คุณมีแผนไหม)
เวลาประมาณ 16.49 น.
โมไรอาห์ส่งที่อยู่ของที่พักไปให้คอลิน
ทีนี้ ถึงชื่อจะเป็นคริสทีน วอลล์
แต่โมไรอาห์ส่งรูปเธอปั่นจักรยานไปด้วย
เพราะงั้นเคทลินรู้ชัดเจนว่าเธอนี่แหละที่เขานัด
เคทลินออกจากบ้าน
และเราเชื่อว่าเธอพกปืนมาด้วย
เธอมุ่งหน้าไปตามถนนลามาร์ เพื่อเข้าย่านดาวน์ทาวน์
แล้วเธอก็เลี้ยวซ้าย เข้าสู่สายหกตะวันตก และตรงไป
ซึ่งจะพาไปถึงดีปเอ็ดดี้ หรือละแวกนั้น
แต่แล้วเธอก็เลี้ยวกลับ และมุ่งหน้าทางตะวันออก เข้าสายห้า
จากนั้นรถของเธอก็ขับวนรอบอีกช่วงตึกหนึ่ง
มันเหมือนเธอพยายามคิดว่าจะเอาไงดี
แล้วเธอก็เข้าไปจอดที่ลานจอดรถ เธอนั่งอยู่ตรงนั้นราวๆ หนึ่งนาที
ฉันไม่รู้ว่าทีแรก เธอแค่จะไปเผชิญหน้ากับพวกเขาหรือเปล่า
เวลาหึงหวง คนอาจจะตะคอก กรี๊ด ตบ ดึงผม
แต่เรื่องมันไม่ได้เป็นแบบนั้น
(19.30 น.)
เธอนั่งอยู่หนึ่งนาที จากนั้นก็ตัดสินใจปิดมือถือ
แล้วรถจี๊ปของเธอก็เริ่มมุ่งหน้าไปทางตะวันออก
มุ่งตรงไปละแวกบ้านของแคช
ตำแหน่งรถจี๊ปของเคทลินตรงกันเป๊ะ กับในคลิปกล้องวงจรปิด
เธอขับวนรอบชุมชนนั้น
และจุดที่เธอจอดรถนั่งรอก็มีสามจุดเป็นอย่างน้อย
(19.52 น.)
เราเห็นโมไรอาห์กับคอลินกลับมา
เคทลินขับวนรอบช่วงตึก
กระทั่งเธอเห็นพวกเขามาถึงบ้าน
(20.29 น.)
พวกเขาอยู่ห่างกันแค่ช่วงตึกเดียว
เธอรอให้คอลินกลับไป
ฉันรู้ว่ามันลงเอยยังไง แต่ก็ยังทำใจดูเหตุการณ์ที่เกิดขึ้นได้ยาก
เรื่องที่น่ากลัวที่สุดเรื่องหนึ่งที่เราได้รู้มา
คือเรื่องที่เธอขับวนรอบบ้านแคชอยู่นานมาก
มันบอกว่าเธอตั้งใจแค่ไหน
พูดง่ายๆ คือเธอสะกดรอยตาม
มันน่าทึ่งมากที่เราสามารถ ปะติดปะต่อทั้งหมดนั้นเข้าด้วยกันได้
และมัน… หลักฐานดิจิทัลนั่น
ก็แทบจะเป็นพยานอีกปากในศาล
คุณจะกล่าวหาว่าข้อมูลโกหกไม่ได้
เขาส่งเธอตอน 8.35 น.
จากนั้นคอลินก็กลับบ้าน
เขามีจอดรถที่เอ็มแอลเคตอน 8.38 น.
ห่างสองสามช่วงตึก
จากจุดที่เขาส่งโม
แล้วก็ส่งข้อความหาเคทลินเรื่องธุระที่เขามาทำ
บอกว่า "เสร็จแล้ว"
"ให้ซื้อของกินเข้าไปไหม"
เธอไม่ตอบ
ทันทีที่เขาไป เธอก็ขับวนรอบตรอกนั้น
เธอจอดรถจี๊ป
แล้วก็นั่งอยู่ในรถสักพักหนึ่ง
โมไรอาห์ไขกุญแจประตู
เธอเข้าไป
จากนั้นก็ส่งข้อความถึง นักจัดรายการพอดแคสต์ราวๆ 21.13 น.
ไม่กี่นาทีต่อมา
ก็มีเสียงกรีดร้องและเสียงปืนดัง
ปังๆ!
ยิงสองนัด
นัดหนึ่งที่ศีรษะด้านหน้า
อีกนัดที่ศีรษะด้านข้าง
มันโดนนิ้วชี้เธอ ก่อนจะทะลุไป
หลังจากเงียบอยู่สี่ห้าวิฯ
เคทลิน อาร์มสตรอง
ยืนอยู่เหนือร่างโม วิลสัน
แล้วยิงนัดที่สาม
เข้าที่หัวใจของโม วิลสัน
เสียงกรีดร้องที่ได้ยินนั้น มันยัง…
ยังรบกวนจิตใจฉันอยู่เลย
ฉันพยายามที่จะไม่ฟังมัน มันทำใจยากมากค่ะ
(31 ต.ค. ปี 2023)
(วันตัดสิน) (16 พ.ย. ปี 2023)
ฉันเริ่มทำใจไว้ว่า
"ถ้าเกิดเธอไม่ติดคุกล่ะ"
มันจะเป็นยังไงกับครอบครัววิลสัน มันจะเป็นยังไงกับฉัน
ผมรู้สึกตึงเครียด กังวล
มันขึ้นอยู่กับคน 12 คน
ทุกอย่างที่เราทำไป ทั้งหมดขึ้นอยู่กับคณะลูกขุน
ถ้าเกิดพวกเขาไม่ชอบหรือไม่ซื้อขึ้นมา
หรือถ้ามีแค่สักคนที่ไม่ชอบหรือไม่ซื้อขึ้นมา
เราก็จบเห่
(ท่านเบรนด้า เคนเนดี) (ผู้พิพากษาศาลแขวงรัฐ)
จำเลยโปรดลุกขึ้นยืนค่ะ
ในคดีหมายเลข ดี 1 ดีซี 22301129
คำตัดสินของลูกขุนในข้อหาฆาตกรรม
เราคณะลูกขุนตัดสินว่า จำเลยเคทลิน อาร์มสตรอง
มีความผิดฐานฆาตกรรม
ศาลจึงพิพากษาลงโทษจำคุกคุณ 90 ปี
ที่เรือนจำของกรมราชทัณฑ์เทกซัส
และปรับ 10,000 ดอลลาร์ตามที่ลูกขุนกำหนด
เชิญนั่งได้ค่ะ
ครอบครัวโจทก์มีอะไรจะพูดไหม
ค่ะท่าน
เคทลิน อาร์มสตรอง
ฉันไม่แน่ใจว่าคำพูดเหล่านี้ จะเข้าถึงหัวใจคุณได้ไหม
แต่ฉันจะพยายาม
ฉันเกลียดสิ่งที่คุณทำกับลูกสาวที่น่ารักของฉัน
มันเห็นแก่ตัวและขี้ขลาดมากๆ
พฤติกรรมรุนแรงเมื่อวันที่ 11 พฤษภาคมน่ะ
มันขี้ขลาด
เพราะคุณไม่เลือกเผชิญหน้าเธอตรงๆ แบบลูกผู้หญิงด้วยกัน
และคุยกันแบบมีอารยะ
เธอคงจะฟังคุณ
เธอเป็นผู้ฟังชั้นยอด
เธอคงจะแคร์ความรู้สึกของคุณ
เธอเป็นคนใส่ใจและช่างเห็นอกเห็นใจ
ถ้าคุณยอมให้ตัวเองได้รู้จักเธอจริงๆ
คุณคงไม่มีวันนึกอยากจะทำร้ายเธอ
ตอนที่คุณยิงโมไรอาห์ที่หัวใจ
คุณก็ยิงหัวใจฉันด้วย
คุณยิงหัวใจอีริคกับแมตต์ด้วย
ผมไม่รู้ว่าทำไมพระเจ้าถึงปล่อยให้มันเกิดขึ้น แต่มันก็เกิดขึ้นแล้ว
เราเชื่อว่าจะมีสิ่งดีๆ ตามมาจากเรื่องนี้
มันอาจจะช่วยใครสักคนได้ในอนาคต…
เรื่องแบบนี้จะได้ไม่เกิดขึ้น
คดีนี้ไม่มีใครเป็นฝ่ายชนะ
นี่ไม่ใช่เวลาฉลอง
แต่เป็นเวลาสวดภาวนา
เวลาสวดภาวนาให้ครอบครัวเรา
เพื่อนๆ ของเรา ครอบครัวอาร์มสตรอง
และเพื่อนๆ พวกเขา
เรื่องเศร้าเรื่องนี้เป็นตัวอย่างชั้นเลิศ
ว่าทำไมความซื่อสัตย์และซื่อตรงจึงสำคัญ
ในความสัมพันธ์ส่วนตัวของเรา
และความไม่ซื่อสัตย์นั้น บ่อยครั้งจะนำไปสู่ผลลัพธ์ที่ไม่ได้ตั้งใจ
การบงการจิตใจอย่างเห็นแก่ตัว ความริษยา และความเกลียดชัง
ไม่เคยนำไปสู่ผลลัพธ์ที่ดี
ความรุนแรงไม่เคยเป็นวิธีการที่ดี
มันมีแต่นำไปสู่ความทุกข์ที่เท่าทวี
ชีวิตเราเปลี่ยนไปตลอดกาล
แต่เมื่อเราผ่านบททดสอบอันท้าทายนี้มาแล้ว
เราก็พร้อมที่จะก้าวต่อไป และเยียวยาจิตใจเราต่อ
และเราจะทำเช่นนี้ ด้วยความเข้มแข็งของโมไรอาห์
ความมุ่งมั่น ความอ่อนโยน และความอารี
เพราะเรารู้ว่านี่คงเป็นสิ่งที่เธออยากให้เราทำ
เรื่องนี้น่ะ ผมเชื่อว่าคนส่วนใหญ่ในชีวิตเธอ
คงไม่นึกไม่ฝันว่าเธอจะทำอะไรแบบนี้ได้
มันเลยทำให้เกิดคำถามพวกนี้ขึ้นมา แบบว่า
"เราเคยรู้จักใครจริงๆ หรือเปล่า"
แบบว่าผมทำอะไรแบบนั้นได้ไหม
ทุกคนก็สามารถทำเรื่องแบบนั้นได้หรือเปล่า
เรื่องนี้มันยังเป็นอะไรที่เข้าใจยากอยู่เลย
และเวลาที่ฉันโกรธขึ้นมา
ฉันก็ได้แต่คิดว่า
"ยัยเด็กโง่ เคทลิน อาร์มสตรอง ยัยเด็กโง่"
"ดูสิ่งที่เธอทำไปสิ"
เคทลิน อาร์มสตรอง พรากหลายสิ่งหลายอย่างไปจากพี่สาวผม
พรากชีวิตพี่สาวผม
อิสรภาพของพี่
โอกาสที่จะได้สัมผัสโลกของพี่
โอกาสที่จะได้มีความสุขของพี่
และผลลัพธ์ที่สาสมมันก็มีแค่แบบเดียว
คือเธอก็ไม่ควรได้สัมผัส กับประสบการณ์แบบนั้นเหมือนกัน
ไปตลอดทั้งชีวิต
ในระบบความเชื่อของฉัน
เมื่อไหร่ก็ตามที่เราเลือก และมันมีผลลัพธ์ที่ไม่ดีตามมา
เราจะหนีไปเฉยๆ ไม่ได้
เพราะมันเป็นเรื่องของความถูกต้อง…
และการรับผิดชอบในสิ่งที่ทำไป
มันเป็นคดีที่ไร้เหตุผลสิ้นดี
เดี๋ยวนี้ชีวิตผมก็เป็นแบบนี้แหละครับ
แค่… อยู่คนเดียวอู่
ส่วนหนึ่งเป็นเพราะ อะไรๆ มันอยู่เหนือการควบคุมของผม
ผมเลยย่อโลกของตัวเองให้เล็กลง
จะได้รู้สึกว่าคุมอะไรได้บ้าง
หลายอย่างมันบานปลายจนเกินควบคุม
ผมเสียใจกับทุกอย่าง ละอายใจกับทุกอย่างที่ทำไป
ผมแม่งไม่น่ามาเริ่มแข่งจักรยานเลย
จะได้ไม่เจอเคทลิน
ไม่เจอโมไรอาห์
ไม่ได้คุย… กับโมไรอาห์เป็นการส่วนตัว
ทุกเรื่องนั่นแหละ
เพราะมันนำมาสู่จุดนี้
ฉันเจอนี่ในร้านขายของมือสอง ตอนที่กำลังตัดสินใจว่า
ฉันเข้มแข็งพอที่จะย้ายกลับมาอยู่ที่นี่แล้วหรือยัง
และฉันหยิบมันจากบนกำแพงที่มีรูปอยู่ 300 ใบ
มันมีรูปจักรยานเล็กๆ กำลังออกไปจากกรอบ
ซึ่งเข้ากับสถานการณ์ที่เป็นอยู่ในตอนนี้
มันมีดอกไม้บานตรงนี้ แปลว่ามีความหวังอยู่บ้าง
แล้วก็ข้อความ "ไปกับเธอตลอดทาง"
พอเห็นมันปุ๊บ ฉันก็ตื้นตันใจแบบสุดๆ เลยค่ะ
ตอนที่ฉันย้ายกลับมา
ฉันอยากให้ที่นี่มันดูสดใสและเบิกบาน
ฉันเลยอยากให้บนกำแพงมีสีสันที่หลากหลาย
ฉันอยากให้ทุกๆ อย่าง ที่ฉันเอากลับเข้ามาในบ้านหลังนี้
เป็นสิ่งที่เลือกมาอย่างดีและสร้างความสุข
ทุกคนคิดว่าฉันคงจะไม่กลับมาอยู่บ้าน
ทั้งเจ้าของบ้าน ทั้งพ่อฉันเอาแต่ถาม
ว่าจะเริ่มขนของของฉันออกเมื่อไหร่ดี
และฉันก็ลังเลสุดๆ เลยค่ะ
เพราะอะไรไม่รู้
ฉันรู้สึกผูกพันกับที่นั่นและถูกมันดึงดูดอย่างแรง
พอฉันมองย้อนกลับไป
วันสุดท้ายของชีวิตเธอมันช่างงดงามมากๆ
เราหัวเราะด้วยกันเยอะมาก
เราทำอาหารเช้ากับกาแฟ
เธอออกไปขี่จักรยาน
เราคุยกันเรื่องชีวิต ผู้ชาย และครอบครัว
และมันเป็นวันสุดท้ายที่งดงามจริงๆ
สำหรับฉันมันศักดิ์สิทธิ์มากค่ะ
ฉันอยากรักษาเรื่องนั้นไว้
ฉันรู้สึกถึงเธอได้ที่นั่น
สัมผัสความสุขของเธอได้ที่นั่น
และฉันสามารถรับมันมา ดึงมันมาใช้ได้
ฉันคิดว่าเธอคงภูมิใจ เธอคงภูมิใจที่ฉันไม่ได้ยอมแพ้
ตอนเป็นเด็ก ผมไปเบิร์กกับโมไรอาห์ และตอนนี้ก็มาเป็นโค้ช
ตั้งแถวที่เส้นแดงนะ
การได้อยู่กับเด็กๆ ในชุมชน
มันไม่เพียงแต่ดีต่อใจในหลายๆ แง่
มิลลีส์ไปทริลเลียม ไปแมคกิลล์
ไปมูสดูซ ไปโมไรอาห์แอสเซนต์
ผมคิดถึงสิ่งที่โมพูดอยู่บ่อยๆ
เวลาที่ผมอยากหลุดพ้นจากปัญหา
พี่จะบอกให้ผมไปปั่นจักรยาน
พยายามสร้างโมเมนตัมให้ได้สักหน่อย
แล้วขยับไปทีละก้าว
เมื่อทางเริ่มชันขึ้น ก็ถึงเวลาต้องฮึดกันหน่อย
เพื่อค้นหาเกียร์ถัดไปซึ่งหายากยิ่งในตัวของเรา
ฉันเลยปิดสมองแล้วให้ร่างกายนำทาง
ทุ่มพลังงานทุกส่วนไปไว้ที่ขา
ขณะออกแรงปั่นสุดกำลังเท่าที่มนุษย์จะทำได้
ฉันมุ่งหน้าไปต่อสู่จุดที่ลึก และมืดมิดซึ่งมีแต่ความว่างเปล่า
ฉันเชื่อว่านี่คือหนึ่งในความรู้สึก ที่นักปั่นทุกคนต่างมีชีวิตอยู่เพื่อมัน
การรีดพลังจนหมดสิ้น
มันเป็นความย้อนแย้งที่งดงาม
การรีดพลังตัวเอง กลับเป็นประสบการณ์ที่เติมเต็มได้
นี่คือหนึ่งในจุดที่ฉันชอบของการแข่งมาโดยตลอด
และฉันก็ตั้งตารอที่จะมีช่วงเวลาแบบนี้อีกครั้งแล้ว
สู้เขาโม สู้เขา ขึ้นไปเลย
เยี่ยมโม!
โม ไปเลยโม!
ขึ้นเนินไปเลย สู้เขา โม!
ไปๆ!
(ในปี 2023 ครอบครัววิลสัน ได้ก่อตั้งมูลนิธิโมไรอาห์ วิลสันขึ้น)
(เพื่อรำลึกถึงโมไรอาห์และสิ่งที่เธอทิ้งไว้)
(และสานต่อความตั้งใจของเธอ ในการทำเพื่อชุมชนต่อไป)
(มูลนิธิส่งเสริมการใช้ชีวิตที่มีสุขภาวะ)
(และการสร้างความเข้มแข็งให้ชุมชน ผ่านการสนับสนุนองค์กร)
(ที่มุ่งขยายการเข้าถึงกิจกรรมสันทนาการ กีฬาและโปรแกรมการศึกษา)
(ปั่นเพื่อนโม)
คำบรรยายโดย วรพล ถาวรวรานนท์